CELEX: 
Language: lt
Date: 2019-10-10 00:00:00
Title: KOMISIJOS DELEGUOTASIS REGLAMENTAS (ES) …/... kuriuo Europos Parlamento ir Tarybos reglamentas (ES) 2017/625 papildomas taisyklėmis, kuriomis reglamentuojama tranzitu vežamų, perkraunamų ir toliau per Sąjungą vežamų gyvūnų ir prekių siuntų oficialioji kontrolė, iš dalies keičiami Komisijos reglamentai (EB) Nr. 798/2008, (EB) Nr. 1251/2008, (EB) Nr. 119/2009, (ES) Nr. 206/2010, (ES) Nr. 605/2010, (ES) Nr. 142/2011, (ES) Nr. 28/2012, Komisijos įgyvendinimo reglamentas (ES) 2016/759 ir Komisijos sprendimas 2007/777/EB

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Reglamentu (ES) 2017/625 dėl oficialiosios kontrolės (toliau – Oficialiosios kontrolės reglamentas) nustatyta oficialiosios kontrolės ir kitos oficialios veiklos, skirtos patikrinti, ar tinkamai taikomi Sąjungos žemės ūkio maisto produktų grandinės teisės aktai, sistema. Ji apima ir iš trečiųjų šalių į Sąjungą įvežamų gyvūnų bei prekių oficialiąją kontrolę.
            
            
               Reglamento (ES) 2017/625 51 straipsnio 1 dalyje nustatyta, kad iš trečiųjų šalių įvežamiems tam tikrų kategorijų gyvūnams ir prekėms, nurodytiems Reglamento (ES) 2017/625 47 straipsnio 1 dalyje, turi būti taikoma konkreti oficialioji kontrolė pasienio kontrolės postuose. 
            
            
               Šiuo deleguotuoju reglamentu siekiama nustatyti:
            
            
               –atvejus ir sąlygas, kuriais pasienio kontrolės postai gali leisti toliau vežti gyvūnų ir prekių siuntas į galutinės paskirties vietą, kol dar nėra gauti fizinių patikrinimų rezultatai; 
            
            
               –konkrečius terminus ir kontrolės tvarką, pasienio kontrolės postuose taikomus gyvūnų ir prekių siuntoms, į Sąjungą iš trečiosios šalies įvežamoms jūrų arba oro transportu, kai tie gyvūnai ar prekės yra perkeliami iš laivo arba orlaivio ir, prižiūrint muitinei, yra vežami į kitą laivą arba orlaivį tame pačiame uoste arba oro uoste ketinant juos vežti toliau; 
            
            
               –atvejus ir sąlygas, kuriais oro arba jūrų transportu atvežtų ir toje pačioje transporto priemonėje tolesniam vežimui paliktų gyvūnų tapatumo patikrinimai ir fiziniai patikrinimai gali būti atliekami kitame nei pirmojo atvežimo į Sąjungą pasienio kontrolės poste; 
            
            
               –atvejus ir sąlygas, kuriais pasienio kontrolės postai gali leisti vežti tranzitu gyvūnų ir prekių siuntas ir kuriais pasienio kontrolės postuose turi būti atliekama tam tikra tokių siuntų oficialioji kontrolė, be kita ko, tuo metu, kai prekės laikomos specialiai patvirtintuose muitinės sandėliuose ar laisvosiose zonose. 
            
            
               Reglamento (ES) 2017/625 50 straipsnio 4 dalis, 51 straipsnio 1 dalies b, c ir d punktai, 77 straipsnio 1 dalies c ir j punktai bei 77 straipsnio 2 dalis yra glaudžiai susiję, nes visuose juose aptariami tranzitu vežamoms prekėms taikomi reikalavimai. Svarbu užtikrinti pagal šiuos įgaliojimus priimtų taisyklių nuoseklumą, todėl jos nustatomos viename reglamente. 
            
            
               2.KONSULTACIJOS PRIEŠ PRIIMANT AKTĄ
            
            
               Keliskart konsultuotasi su Komisijos oficialiosios kontrolės ekspertų grupe (E00911) ir surengta keletas susitikimų su atitinkamais suinteresuotaisiais subjektais.
            
            
               Komisijos svetainėje (
               
                  https://ec.europa.eu/info/law/better-regulation/have-your-say_lt
               
               ) buvo suteikta galimybė pateikti atsiliepimų dėl deleguotojo reglamento projekto, gautos trys pastabos. Gauta viena pastaba, į kurią atsižvelgta įtraukiant nuostatą, kuria dabar patikslinta, kaip veiklos vykdytojas gali prašyti tolesnio vežimo leidimo bendrajame sveikatos įvežimo dokumente (BSĮD). Antroji pastaba buvo susijusi su nuostatomis dėl tolesnio vežimo tranzitu leidimo tais atvejais, kai trečioji šalis atmeta siuntą. Į šią pastabą nebuvo atsižvelgta, nes dėl didelės gyvūnų ligų introdukcijos rizikos galimybė jūrų ar oro uostų pasienio kontrolės postuose leisti toliau vežti siuntas tranzitu laikyta nepriimtina. Be to, tais atvejais, kai leidimas toliau vežti tranzitu negali būti suteiktas, pasienio kontrolės postai turi imtis priemonių pagal Reglamento (ES) 2017/625 66 straipsnį. Į trečią pastabą neatsižvelgta, nes ji nereikšminga.
            
            
               Poveikio vertinimas nebuvo atliktas, nes nemanoma, kad deleguotasis reglamentas galėtų turėti reikšmingą neigiamą poveikį.
            
            
               3.DELEGUOTOJO AKTO TEISINIAI ASPEKTAI
            
            
               Teisinis pagrindas yra Reglamento (ES) 2017/625 50 straipsnio 4 dalis, 51 straipsnio 1 dalis, 77 straipsnio 1 dalis ir 77 straipsnio 2 dalis.
            
            
               KOMISIJOS DELEGUOTASIS REGLAMENTAS (ES) …/...
            
            
               2019 10 10
            
            
               kuriuo Europos Parlamento ir Tarybos reglamentas (ES) 2017/625 papildomas taisyklėmis, kuriomis reglamentuojama tranzitu vežamų, perkraunamų ir toliau per Sąjungą vežamų gyvūnų ir prekių siuntų oficialioji kontrolė, iš dalies keičiami Komisijos reglamentai (EB) Nr. 798/2008, (EB) Nr. 1251/2008, (EB) Nr. 119/2009, (ES) Nr. 206/2010, (ES) Nr. 605/2010, (ES) Nr. 142/2011, (ES) Nr. 28/2012, Komisijos įgyvendinimo reglamentas (ES) 2016/759 ir Komisijos sprendimas 2007/777/EB
            
         
         
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas)
                  1
               , ypač į jo 50 straipsnio 4 dalį, 51 straipsnio 1 dalies a–d punktus, 77 straipsnio 1 dalies c ir j punktus ir 77 straipsnio 2 dalį,
            
            
               kadangi:
            
            
               (1)Europos Parlamento ir Tarybos reglamentu (ES) 2017/625 nustatyta oficialiosios kontrolės ir kitos oficialios veiklos, skirtos patikrinti, ar laikomasi Sąjungos žemės ūkio maisto produktų grandinės teisės aktų, sistema. Ši sistema apima gyvūnų ir prekių, iš trečiųjų šalių į Sąjungą įvežamų per paskirtuosius pasienio kontrolės postus, oficialiąją kontrolę; 
            
            
               (2)Reglamento (ES) 2017/625 50 straipsnio 4 dalimi Komisijai suteikiami įgaliojimai priimti taisykles, kuriomis nustatomi atvejai ir sąlygos, kuriais tranzitu per Sąjungą vežamos gyvūnų, gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų, augalų, augalinių produktų ir kitų objektų, nurodytų Reglamento (ES) 2017/625 47 straipsnio 1 dalyje, siuntos iki jų paskirties vietos turi būti vežamos kartu su prie jų pridėtu bendruoju sveikatos įvežimo dokumentu (BSĮD); 
            
            
               (3)Reglamento (ES) 2017/625 51 straipsnio 1 dalies a punkte nustatyta, kad Komisija turi nustatyti atvejus ir sąlygas, kuriais pasienio kontrolės postų kompetentingos institucijos turėtų turėti galimybę leisti toliau vežti negyvūninių maisto produktų ir pašarų, augalų, augalinių produktų ir kitų objektų, nurodytų to reglamento 47 straipsnio 1 dalyje, siuntas į jų galutinės paskirties vietą, kol dar nėra gauti fizinių patikrinimų rezultatai; 
            
            
               (4)Reglamento (ES) 2017/625 51 straipsnio 1 dalies b ir c punktais Komisijai suteikiami įgaliojimai nustatyti atvejus ir sąlygas, kuriais perkraunamų siuntų ir oro arba jūrų transportu atvežtų ir toje pačioje transporto priemonėje tolesniam vežimui paliktų gyvūnų tapatumo patikrinimai ir fiziniai patikrinimai gali būti atliekami kitame nei pirmojo atvežimo į Sąjungą pasienio kontrolės poste. Kad būtų užtikrinta veiksminga perkraunamų siuntų kontrolė, reikia nustatyti laikotarpius ir tvarką, kurių laikydamosi pasienio kontrolės posto kompetentingos institucijos turėtų atlikti dokumentų, tapatumo ir fizinius patikrinimus; 
            
            
               (5)Reglamento (ES) 2017/625 51 straipsnio 1 dalies d punkte numatyta, kad Komisija turi nustatyti atvejus ir sąlygas, kuriais turėtų būti leidžiama vežti tranzitu per Sąjungą gyvūnų, gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų, augalų, augalinių produktų ir kitų objektų, nurodytų Reglamento (ES) 2017/625 47 straipsnio 1 dalyje, siuntas. Jame taip pat numatyta, kad Komisija turi nustatyti taisykles dėl tam tikros tokių siuntų oficialiosios kontrolės, kuri turi būti atliekama pasienio kontrolės postuose, įskaitant prekių laikino saugojimo muitinės sandėliuose, laisvosiose zonose esančiuose sandėliuose, laikinojo saugojimo sandėliuose ir specialiuose NATO arba JAV karinių bazių sandėliuose atvejus ir sąlygas; 
            
            
               (6)pasienio kontrolės postų kompetentingoms institucijoms turėtų būti leidžiama leisti į galutinės paskirties vietą toliau vežti, kol dar nėra gauti laboratorinių analizių ir tyrimų rezultatai, negyvūninių maisto produktų ir pašarų siuntas, kurioms taikomos priemonės, nurodytos Reglamento (ES) 2017/625 47 straipsnio 1 dalies d, e ir f punktuose, taip pat augalų, augalinių produktų ir kitų objektų, nurodytų to reglamento 47 straipsnio 1 dalies c ir e punktuose, siuntas. Tokias siuntas sudarantys maisto produktai ir pašarai gali būti įrašyti į sąrašą prekių, kurioms įvežimo į Sąjungą punkte laikinai taikoma didesnė oficialioji kontrolė, nustatyta pagal Reglamento (ES) 2017/625 47 straipsnio 2 dalies b punktą, arba jiems gali būti taikomos neatidėliotinos priemonės, numatytos pagal Europos Parlamento ir Tarybos reglamento (EB) Nr. 178/2002
                  2
                53 straipsnio 1 dalies b punktą priimtuose aktuose, arba įvežimo į Sąjungą papildomos sąlygos, numatytos pagal Reglamento (ES) 2017/625 126 straipsnį priimtuose aktuose, arba specialios priemonės dėl įvežimo į Sąjungą, numatytos pagal Reglamento (ES) 2017/625 128 straipsnį priimtuose aktuose;
            
            
               (7)siekiant užtikrinti deramą rizikos kontrolę, tolesnio vežimo leidimas turėtų būti suteikiamas tik jei tenkinamos tam tikros sąlygos. Visų pirma, siekiant sumažinti tam tikrą galimą riziką žmonių ar augalų sveikatai, negyvūninių maisto produktų ir pašarų siuntos, kurioms taikomos Reglamento (ES) 2017/625 47 straipsnio 1 dalies d, e ir f punktuose nurodytos priemonės, ir augalų, augalinių produktų ir kitų objektų, nurodytų to reglamento 47 straipsnio 1 dalies c ir e punktuose, siuntos turėtų būti gabenamos į valstybių narių paskirtus tolesnio vežimo punktus galutinės paskirties vietoje ir juose saugomos, kol bus gauti laboratorinių analizių ir tyrimų rezultatai;
            
            
               (8)tolesnio vežimo punktai turėtų būti muitinės sandėliai arba laikinojo saugojimo sandėliai, patvirtinti, paskirti ar leisti naudoti pagal Europos Parlamento ir Tarybos reglamentą (ES) Nr. 952/2013
                  3
               , o siekiant užtikrinti maisto produktų ir pašarų higieną, jie turėtų būti užregistruoti kompetentingų institucijų, kaip numatyta atitinkamai Europos Parlamento ir Tarybos reglamente (EB) Nr. 852/2004
                  4
                ir Europos Parlamento ir Tarybos reglamente (EB) Nr. 183/2005
                  5
               ;
            
            
               (9)rizika gyvūnų sveikatai, susijusi su oro arba jūrų transportu iš trečiųjų šalių atvežtų ir toje pačioje transporto priemonėje tolesniam vežimui į trečiąją šalį ar kitą valstybę narę paliktų gyvūnų siuntomis, skirtomis pateikti Sąjungos rinkai arba vežti tranzitu per Sąjungą, yra mažesnė už riziką, susijusią su kitomis gyvūnų siuntomis, įskaitant uostuose arba oro uostuose perkraunamas siuntas. Todėl tokių gyvūnų tapatumo ir fiziniai patikrinimai turėtų būti atliekami įvežimo į Sąjungą pasienio kontrolės poste, išskyrus atvejus, kai įtariama, kad nesilaikoma Reglamento (ES) 2017/625 1 straipsnio 2 dalyje nurodytų taisyklių. Be to, dokumentų patikrinimai turėtų būti atliekami pasienio kontrolės postuose, įskaitant įvežimo į Sąjungą pasienio kontrolės postą, kuriame gyvūnai yra pateikiami oficialiajai kontrolei ir per kurį jie yra įvežami į Sąjungą, kad vėliau būtų pateikiami rinkai arba vežami tranzitu per Sąjungos teritoriją; 
            
            
               (10)ilgos kelionės tomis pačiomis transporto priemonėmis gali turėti neigiamą poveikį gyvūnų gerovei. Kad juos vežant būtų laikomasi gyvūnų gerovės reikalavimų, Tarybos reglamento (EB) Nr. 1/2005
                  6
                nuostatos turėtų būti taikomos visą laiką, kol gyvūnų siunta pasiekia įvežimo į Sąjungą pasienio kontrolės postą; 
            
            
               (11)siekiant išvengti gyvūnų ligų introdukcijos į Sąjungą, būtina vykdyti uostuose ar oro uostuose perkraunamų gyvūnų siuntų dokumentų, tapatumo ir fizinius patikrinimus pasienio kontrolės poste, kuriame atliekamas pirmasis perkrovimas; 
            
            
               (12)atsižvelgiant į riziką žmonių ir gyvūnų sveikatai, susijusią su perkraunamomis gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntomis, ir į poreikį užtikrinti veiksmingą tokių siuntų oficialiosios kontrolės taikymą, tikslinga nustatyti laikotarpį, per kurį perkrovimo pasienio kontrolės posto kompetentingos institucijos turėtų atlikti dokumentų patikrinimus. Perkrovimo laikotarpis turėtų būti pradedamas skaičiuoti nuo tada, kai siunta yra atvežama į valstybės narės uostą arba oro uostą. Jei įtariama, kad nesilaikoma Reglamento (ES) 2017/625 1 straipsnio 2 dalyje nurodytų taisyklių, perkrovimo pasienio kontrolės posto kompetentingos institucijos turėtų atlikti dokumentų, tapatumo ir fizinius patikrinimus; 
            
            
               (13)siekiant užtikrinti veiksmingą oficialiosios kontrolės taikymą ir atsižvelgiant į riziką augalų sveikatai, susijusią su perkraunamomis augalų, augalinių produktų ir kitų objektų, nurodytų Reglamento (ES) 2017/625 47 straipsnio 1 dalies c ir e punktuose, siuntomis, tikslinga nustatyti terminus, po kurių dokumentų patikrinimus gali atlikti perkrovimo pasienio kontrolės posto kompetentingos institucijos. Perkrovimo laikotarpis turėtų būti pradedamas skaičiuoti nuo tada, kai siunta yra atvežama į valstybės narės uostą arba oro uostą. Jei įtariama, kad nesilaikoma Reglamento (ES) 2017/625 1 straipsnio 2 dalyje nurodytų taisyklių, perkrovimo pasienio kontrolės posto kompetentingos institucijos turėtų atlikti dokumentų, tapatumo ir fizinius patikrinimus; 
            
            
               (14)tikslinga nustatyti, kad įvežimo į Sąjungą pasienio kontrolės posto kompetentingos institucijos turėtų atlikti perkraunamų augalų, augalinių produktų ir kitų objektų, nurodytų Reglamento (ES) 2017/625 47 straipsnio 1 dalies c ir e punktuose, siuntų, skirtų pateikti Sąjungos rinkai, dokumentų, tapatumo ir fizinius patikrinimus, išskyrus atvejus, kai įtarus, jog nesilaikoma Reglamento (ES) 2017/625 1 straipsnio 2 dalyje nurodytų taisyklių, visi patikrinimai buvo atlikti perkrovimo pasienio kontrolės poste; 
            
            
               (15)siekiant sumažinti administracinę naštą, už perkraunamas siuntas atsakingi veiklos vykdytojai turėtų turėti galimybę perduoti perkrovimo pasienio kontrolės posto kompetentingoms institucijoms informaciją apie prekių tapatybę ir buvimo vietą uoste arba oro uoste, numatomą jų siuntos atvežimo laiką, numatomą išvežimo laiką ir paskirties vietą. Tokiais atvejais valstybės narės turėtų turėti informacinę sistemą, suteikiančią galimybę prieiti prie veiklos vykdytojų pateikiamos informacijos ir patikrinti, ar neviršyti dokumentų patikrinimams atlikti nustatyti terminai; 
            
         
         
            
               (16)negyvūniniai maisto produktai ir pašarai, kuriems taikomos Reglamento (ES) 2017/625 47 straipsnio 1 dalies d, e ir f punktuose nurodytos priemonės arba aktai ir kurie yra muitinei prižiūrint perkraunami iš laivo ar orlaivio į kitą laivą ar orlaivį tame pačiame uoste ar oro uoste, kelia mažą riziką visuomenės ir gyvūnų sveikatai. Todėl tikslinga nustatyti, kad šiuo atveju dokumentų, tapatumo ir fiziniai patikrinimai turėtų būti atliekami ne perkrovimo pasienio kontrolės poste, o vėlesniu etapu įvežimo į Sąjungą pasienio kontrolės poste. Taigi už siuntą atsakingas veiklos vykdytojas turėtų iš anksto pranešti apie siuntų atvežimą užpildydamas atitinkamą BSĮD dalį ir pateikdamas ją per oficialiosios kontrolės informacijos valdymo sistemą (IMSOC), kad ji būtų perduota įvežimo pasienio kontrolės posto kompetentingoms institucijoms; 
            
            
               (17)siekiant apsaugoti gyvūnų sveikatą ir gerovę, tranzitu iš vienos trečiosios šalies į kitą trečiąją šalį per Sąjungos teritoriją muitinei prižiūrint vežamoms gyvūnų siuntoms turėtų būti taikomi dokumentų, tapatumo ir fiziniai patikrinimai pirmojo atvežimo į Sąjungą pasienio kontrolės poste, o toks tranzitas turėtų būti leidžiamas tik jei šių patikrinimų rezultatai yra palankūs;
            
            
               (18)siekiant apsaugoti žmonių ir gyvūnų sveikatą, tranzitu iš vienos trečiosios šalies į kitą trečiąją šalį per Sąjungos teritoriją vežamoms gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntoms turėtų būti taikomi dokumentų ir tapatumo patikrinimai pasienio kontrolės poste. Toks tranzitas turėtų būti leidžiamas tik jei tenkinamos tam tikros sąlygos, įskaitant sąlygą dėl palankaus pasienio kontrolės poste atliktų patikrinimų rezultato, taip siekiant užtikrinti deramą rizikos kontrolę pasienyje bei tranzito metu ir galiausiai užtikrinti, kad tokios prekės būtų išvežtos iš Sąjungos teritorijos; 
            
            
               (19)siekiant apsaugoti augalų sveikatą, tranzitu iš vienos trečiosios šalies į kitą trečiąją šalį per Sąjungos teritoriją vežamoms augalų, augalinių produktų ir kitų objektų, nurodytų Reglamento (ES) 2017/625 47 straipsnio 1 dalies c ir e punktuose, siuntoms turėtų būti taikomi rizika grindžiami dokumentų ir fiziniai patikrinimai pasienio kontrolės poste. Toks tranzitas turėtų būti leidžiamas tik jei tenkinamos tam tikros sąlygos, įskaitant sąlygą dėl palankaus pasienio kontrolės poste atliktų patikrinimų rezultato; 
            
            
               (20)tam tikrais atvejais tranzitu iš vienos trečiosios šalies į kitą trečiąją šalį per Sąjungos teritoriją vežamos gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntos gali būti laikinai saugomos sandėliuose. Siekiant užtikrinti tokių siuntų atsekamumą, laikinasis saugojimas turėtų būti leidžiamas tik valstybių narių kompetentingų institucijų patvirtintuose ir Reglamente (EB) Nr. 852/2004 bei Komisijos reglamente (ES) Nr. 142/2011
                  7
                nustatytus ir nurodytus higienos reikalavimus atitinkančiuose sandėliuose; 
            
            
               (21)siekiant skaidrumo, valstybės narės turėtų sistemoje IMSOC tvarkyti ir nuolat atnaujinti visų patvirtintų sandėlių sąrašą, jame nurodydamos kiekvieno sandėlio pavadinimą ir adresą, prekių, kurioms saugoti jis patvirtintas, kategoriją ir patvirtinimo numerį. Kompetentingos institucijos turėtų reguliariai vykdyti patvirtintų sandėlių oficialiąją kontrolę, kad užtikrintų, jog tebetenkinamos jų patvirtinimo sąlygos; 
            
            
               (22)siekiant užtikrinti, kad gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntos būtų faktiškai pristatytos į laivą, išplaukiantį iš Sąjungos, įskaitant karo laivus, paskirties uosto kompetentinga institucija arba laivo kapitono atstovas turėtų, užbaigus pristatymą, tai patvirtinti įvežimo į Sąjungą pasienio kontrolės posto arba sandėlio, kuriame tokios prekės buvo laikinai saugomos, kompetentingoms institucijoms. Toks patvirtinimas turėtų būti atliktas pasirašant oficialų sertifikatą arba elektroninėmis priemonėmis. Jeigu siuntos nepristatomos į laivą, nes uoste buvo pavėluota jas pristatyti į laivą ar dėl logistinių problemų, sandėlio arba įvežimo į Sąjungą pasienio kontrolės posto kompetentingai institucijai turėtų būti leista leisti siuntą grąžinti į išsiuntimo vietą;
            
            
               (23)kai kuriose valstybėse narėse dėl jų geografinės padėties gyvūnų ir prekių tranzitas vykdomas laikantis konkrečių sąlygų, nustatytų Sąjungos taisyklėse dėl tam tikrų gyvūnų, genetinės medžiagos produktų, šalutinių gyvūninių produktų ir gyvūninių produktų įvežimo į Sąjungą. Todėl, siekiant užtikrinti šių reikalavimų vykdymą, būtinos konkrečios kontrolės procedūros ir sąlygos; 
            
            
               (24)būtina nustatyti sąlygas, pagal kurias gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntas, leistas vežti tranzitu per Sąjungos teritoriją, tačiau atmestas paskirties trečiosios šalies, turėtų būti leidžiama grąžinti tiesiogiai į pasienio kontrolės postą, leidusį tas prekes vežti tranzitu per Sąjungą, arba į sandėlius, kuriuose jos buvo saugomos Sąjungos teritorijoje prieš tai, kai jas atmetė trečioji šalis; 
            
            
               (25)atsižvelgiant į riziką žmonių ir gyvūnų sveikatai ir gerovei, gyvūnų, gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntoms, kurios per trečiosios šalies teritoriją yra vežamos iš vienos Sąjungos teritorijos dalies į kitą Sąjungos teritorijos dalį, turėtų būti taikomi pasienio kontrolės postų kompetentingų institucijų atliekami dokumentų ir tapatumo patikrinimai prieš jas vėl įvežant į Sąjungą. Augalai, augaliniai produktai ir kiti objektai, kurie buvo tinkamai supakuoti ir vežami, kaip nurodyta Europos Parlamento ir Tarybos reglamento (ES) 2016/2031
                  8
                47 straipsnio 1 dalies b punkte, neturėtų būti tikrinami pakartotinio įvežimo pasienio kontrolės poste, nes rizika, kad dėl jų bus įvežta kenksmingųjų organizmų, yra nedidelė; 
            
            
               (26)siekiant užtikrinti deramą komunikaciją ir atsakomybės pasiskirstymą tarp įvairių institucijų ir veiklos vykdytojų, turėtų būti užpildyta atitinkama BSĮD dalis. I dalį turėtų užpildyti ir iki siuntos atvežimo pasienio kontrolės posto kompetentingoms institucijoms išsiųsti už siuntą atsakingas veiklos vykdytojas. II dalį turėtų užpildyti kompetentingos institucijos, kai tik atliekami šiame reglamente nurodyti patikrinimai ir dėl siuntos priimamas sprendimas, kurį reikia įrašyti toje dalyje. III turėtų užpildyti išvežimo arba galutinės paskirties vietos pasienio kontrolės posto kompetentingos institucijos arba vietos kompetentinga institucija iš karto, kai užbaigiami šiame reglamente nurodyti patikrinimai; 
            
            
               (27)siekiant užtikrinti, kad gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntos, atvežamos iš Kroatijos teritorijos ir tranzitu vežamos per Bosnijos ir Hercegovinos Neumo teritoriją (Neumo koridorių), būtų nepažeistos prieš jas įvežant į Kroatijos teritoriją per Kleko ar Zaton Doli įvežimo punktus, kompetentinga institucija turėtų patikrinti transporto priemonių ar konteinerių plombas ir užregistruoti prekes vežančių transporto priemonių išvykimo ir atvykimo datą ir laiką; 
            
            
               (28)kai tam tikrų prekių, nurodytų Reglamento (ES) 2017/625 47 straipsnio 1 dalies b, c, d, e ir f punktuose, siuntos yra skirtos pateikti Sąjungos rinkai arba vežti tranzitu per Sąjungą, tam tikrais atvejais Sąjungos teisės aktuose yra nustatyta, kad turi būti stebimas jų vežimas iš atvežimo pasienio kontrolės posto į įmonę paskirties vietoje arba išvežimo pasienio kontrolės postą ir jų atvežimas į paskirties vietą; siekiant užkirsti kelią bet kokiai rizikai visuomenės ir gyvūnų sveikatai, įvežimo į Sąjungą pasienio kontrolės posto kompetentingos institucijos turėtų stebėti, kad siuntos į paskirties vietą būtų atvežamos per 15 dienų;
            
            
               (29)vienas iš Reglamento (ES) 2017/625 tikslų yra nustatyti taisykles, kurios būtų įtvirtintos ne keliuose skirtinguose aktuose, o viename akte, kad šios taisyklės būtų lengviau suprantamos ir taikomos. Šiame reglamente laikomasi to paties požiūrio, todėl išvengiama poreikio jame pateikti kryžmines nuorodos į skirtingus aktus ir didinamas skaidrumas. Įvairios šiame teisės akto projekte nustatytos papildomos taisyklės yra tarpusavyje susijusios ir turi būti taikomos kartu. Taip yra visų pirma kalbant apie taisykles dėl vežimo tranzitu, kurios bus taikomos nuo tos pačios dienos. Be to, išdėsčius šias papildomas taisykles viename akte, išvengiama dubliavimo rizikos; 
            
            
               (30)Komisijos sprendime 2000/208/EB
                  9
               , Komisijos sprendime 2000/571/EB
                  10
                ir Komisijos įgyvendinimo sprendime 2011/215/ES
                  11
                nustatomos taisyklės, kuriomis reglamentuojamos sritys, patenkančios į šio reglamento taikymo sritį. Taigi, siekiant išvengti taisyklių dubliavimo, šie aktai turėtų būti panaikinti;
            
            
               (31)Komisijos sprendimą 2007/777/EB
                  12
               , Komisijos reglamentą (EB) Nr. 798/2008
                  13
               , Komisijos reglamentą (EB) Nr. 1251/2008
                  14
               , Komisijos reglamentą (EB) Nr. 119/2009
                  15
               , Komisijos reglamentą (ES) Nr. 206/2010
                  16
               , Komisijos reglamentą (ES) Nr. 605/2010
                  17
               , Komisijos reglamentą (ES) Nr. 142/2011, Komisijos reglamentą (ES) Nr. 28/2012
                  18
                ir Komisijos įgyvendinimo reglamentą (ES) 2016/759
                  19
                reikėtų iš dalies pakeisti siekiant užtikrinti tuose aktuose nustatytų taisyklių suderinamumą su šiame reglamente nustatytomis taisyklėmis;
            
            
               (32)kadangi Reglamentas (ES) 2017/625 yra taikomas nuo 2019 m. gruodžio 14 d., šis reglamentas taip pat turėtų būti taikomas nuo tos pačios dienos,
            
            
               PRIĖMĖ ŠĮ REGLAMENTĄ:
            
            
               I skyrius
                  Dalykas, taikymo sritis ir terminų apibrėžtys
            
            
               1 straipsnis
               Dalykas ir taikymo sritis
            
         
         
            
               1.Šiuo reglamentu nustatomos:
            
            
               a)taisyklės, kuriomis nustatomi atvejai ir sąlygos, kuriais pasienio kontrolės posto kompetentingos institucijos gali leisti toliau vežti toliau nurodytų kategorijų prekių siuntas į galutinės paskirties vietą Sąjungoje, kol dar nėra gauti laboratorinių analizių ir tyrimų, atliekamų vykdant Reglamento (ES) 2017/625 49 straipsnio 1 dalyje nurodytus fizinius patikrinimus, rezultatai: 
            
            
               i)augalų, augalinių produktų ir kitų objektų, nurodytų pagal Reglamento (ES) 2016/2031 72 straipsnio 1 dalį ir 74 straipsnio 1 dalį sudarytuose sąrašuose; 
            
            
               ii)augalų, augalinių produktų ir kitų objektų, kuriems taikoma Reglamento (ES) 2017/625 47 straipsnio 1 dalies e punkte nurodyta neatidėliotina priemonė; 
            
            
               iii)negyvūninių maisto produktų ir pašarų, kuriems taikomos Reglamento (ES) 2017/625 47 straipsnio 1 dalies d, e ir f punktuose nurodytuose aktuose numatytos priemonės; 
            
            
               b)taisyklės, kuriomis nustatomi atvejai ir sąlygos, kuriais oro arba jūrų transportu atvežtų ir toje pačioje transporto priemonėje tolesniam vežimui paliktų gyvūnų tapatumo patikrinimai ir fiziniai patikrinimai gali būti atliekami kitame nei pirmojo atvežimo į Sąjungą pasienio kontrolės poste; 
            
            
               c)konkrečios taisyklės, kuriomis reglamentuojama perkraunamų gyvūnų ir toliau nurodytų kategorijų prekių siuntų oficialioji kontrolė pasienio kontrolės postuose: 
            
            
               i)gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų;
            
            
               ii)augalų, augalinių produktų ir kitų objektų, kaip nurodyta pagal Reglamento (ES) 2016/2031 72 straipsnio 1 dalį ir 74 straipsnio 1 dalį sudarytuose sąrašuose;
            
            
               iii)augalų, augalinių produktų ir kitų objektų, kuriems taikoma neatidėliotina priemonė, numatyta Reglamento (ES) 2017/625 47 straipsnio 1 dalies e punkte nurodytais Reglamento (ES) 2016/2031 straipsniais;
            
            
               iv)negyvūninių maisto produktų ir pašarų, kuriems taikomos Reglamento (ES) 2017/625 47 straipsnio 1 dalies d, e ir f punktuose nurodytos priemonės arba aktai; 
            
            
               d)konkrečios taisyklės, kuriomis reglamentuojama tranzitu vežamų gyvūnų ir toliau nurodytų kategorijų prekių siuntų kontrolė: 
            
            
               i)gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų; 
            
            
               ii)augalų, augalinių produktų ir kitų objektų, nurodytų pagal Reglamento (ES) 2016/2031 72 straipsnio 1 dalį ir 74 straipsnio 1 dalį sudarytuose sąrašuose;
            
            
               iii)augalų, augalinių produktų ir kitų objektų, kuriems taikoma Reglamento (ES) 2017/625 47 straipsnio 1 dalies e punktu numatyta neatidėliotina priemonė;
            
            
               2.Šis reglamentas taikomas stuburiniams ir bestuburiams gyvūnams, išskyrus:
            
            
               a)gyvūnus augintinius, apibrėžtus Europos Parlamento ir Tarybos Reglamento (ES) 2016/429
                  20
                4 straipsnio 11 dalyje, ir
            
            
               
                     21
                  b) bestuburius gyvūnus, skirtus naudoti moksliniais tikslais, kaip nurodyta Komisijos deleguotojo reglamento (ES) 2019/XXX [priimto remiantis Reglamento (ES) 2017/625 C(2019)7006 48 straipsniu] 3 straipsnyje.
            
            
               2 straipsnis
               Terminų apibrėžtys
            
            
               Šiame reglamente vartojamų terminų apibrėžtys:
            
         
         
            
               1)bendrasis sveikatos įvežimo dokumentas (BSĮD) – dokumentas, skirtas iš anksto pranešti apie siuntų, prie kurių jis pridedamas, atvežimą į pasienio kontrolės postą, naudojamas tų siuntų oficialiosios kontrolės rezultatams ir kompetentingų institucijų dėl jų priimtiems sprendimams registruoti; 
            
            
               2)perkraunamos siuntos – į Sąjungą iš trečiosios šalies jūrų arba oro transportu įvežamos gyvūnų ar prekių siuntos, kurios perkeliamos iš laivo arba orlaivio ir prižiūrint muitinei vežamos į kitą laivą ar orlaivį tame pačiame uoste arba oro uoste ketinant jas vežti toliau;
            
            
               3)sandėlis:
            
            
               a)muitinės sandėlis, sandėlis laisvojoje zonoje, laikinojo saugojimo sandėlis, leistas naudoti, patvirtintas arba paskirtas pagal Reglamento (ES) Nr. 952/2013 147 straipsnio 1 dalį, 240 straipsnio 1 dalį ir 243 straipsnio 1 dalį, arba
            
            
               b)sandėlis, specialiai skirtas prekėms į NATO ar JAV karines bazes tiekti;
            
            
               4)tolesnis vežimas – prekių siuntų vežimas nuo pasienio kontrolės posto iki jų galutinės paskirties vietos Sąjungoje dar negavus laboratorinių analizių ir tyrimų rezultatų;
            
            
               5)tolesnio vežimo punktas – galutinės paskirties vietoje Sąjungoje arba vietoje, priklausančioje tos pačios kompetentingos institucijos kompetencijai kaip ir galutinė paskirties vieta, esantis punktas, kurį paskirties valstybė narė yra paskyrusi toliau vežamoms prekių siuntoms saugoti, prieš tokias siuntas išleidžiant į laisvą apyvartą;
            
            
               6)oficialiosios kontrolės informacijos valdymo sistema (IMSOC) – oficialiosios kontrolės informacijos valdymo sistema, nurodyta Reglamento (ES) 2017/625 131 straipsnyje; 
            
            
               7)įvežimo į Sąjungą pasienio kontrolės postas – pasienio kontrolės postas, kuriame gyvūnai ir prekės pateikiami oficialiajai kontrolei atlikti ir per kurį jie įvežami į Sąjungą, kad vėliau būtų pateikti rinkai arba vežami tranzitu per Sąjungos teritoriją, ir kuris gali būti pirmojo atvežimo į Sąjungą pasienio kontrolės postas;
            
            
               8)Sąjungos reguliuojamas nekarantininis kenkėjas – kenkėjas, kuris atitinka visas Reglamento (ES) 2016/2031 36 straipsnyje išvardytas sąlygas;
            
            
               9)patvirtintas sandėlis – kompetentingų institucijų patvirtintas sandėlis, kaip numatyta šio reglamento 23 straipsnyje; 
            
            
               10)specifinių patogenų neturintys kiaušiniai – periniai kiaušiniai, kurie, kaip apibūdinama Europos farmakopėjoje
                  22
               , padėti specifinių patogenų neturinčių paukščių pulke ir skirti tik diagnostikai, moksliniams tyrimams arba farmakologijai.
            
            
               II skyrius
                  Augalų, augalinių produktų ir kitų objektų, taip pat negyvūninių maisto produktų ir pašarų siuntų tolesnis vežimas, kaip nurodyta 1 straipsnio 1 dalies a punkte
            
            
               1 skirsnis 
                  Tolesnio vežimo sąlygos
            
            
               3 straipsnis
               Veiklos vykdytojų prievolės prieš gaunant tolesnio vežimo leidimą 
            
            
               1.Veiklos vykdytojas, atsakingas už 1 straipsnio 1 dalies a punkte nurodytų prekių siuntas, iki siuntos atvežimo į pasienio kontrolės postą įvežimo į Sąjungą pasienio kontrolės posto kompetentingoms institucijoms pateikia tolesnio vežimo leidimo prašymą. Šis prašymas pateikiamas, kai užpildžius BSĮD I dalį pateikiamas Reglamento (ES) 2017/625 56 straipsnio 3 dalies a punkte nurodytas pranešimas.
            
            
               2.Dėl 1 straipsnio 1 dalies a punkte nurodytų prekių siuntų, kurios atrenkamos mėginiams imti ir laboratorinėms analizėms atlikti pasienio kontrolės poste, už siuntas atsakingas veiklos vykdytojas tolesnio vežimo leidimo prašymą įvežimo į Sąjungą pasienio kontrolės posto kompetentingoms institucijoms gali pateikti užpildydamas BSĮD I dalį.
            
            
               4 straipsnis
               Tolesnio vežimo leidimas 
            
            
               Įvežimo į Sąjungą pasienio kontrolės posto kompetentingos institucijos gali leisti toliau vežti 1 straipsnio 1 dalies a punkte nurodytų prekių siuntas, jeigu tenkinamos šios sąlygos:
            
            
               a)pasienio kontrolės poste atliktų dokumentų patikrinimų, tapatumo patikrinimų ir fizinių patikrinimų, išskyrus laboratorinių analizių ir tyrimų, atliekamų vykdant tuos fizinius patikrinimus, rezultatai yra patenkinami; 
            
         
         
            
               b)už siuntą atsakingas veiklos vykdytojas pateikė tolesnio vežimo leidimo prašymą, kaip numatyta 3 straipsnyje.
            
            
               5 straipsnis
               Veiklos vykdytojų prievolės gavus tolesnio vežimo leidimą 
            
            
               Kai įvežimo į Sąjungą pasienio kontrolės posto kompetentingos institucijos suteikia leidimą toliau vežti 1 straipsnio 1 dalies a punkte nurodytų prekių siuntas, už siuntą atsakingas veiklos vykdytojas:
            
            
               a)užpildo tos siuntos atskiro BSĮD I dalį, sistemoje IMSOC susietą su 3 straipsnyje nurodytu BSĮD, joje nurodydamas siuntos transporto priemonę ir atvežimo į pasirinktą tolesnio vežimo punktą datą; 
            
            
               b)per sistemą IMSOC pateikia a punkte nurodytą BSĮD, kad jis būtų perduotas tolesnio vežimo leidimą suteikusioms pasienio kontrolės posto kompetentingoms institucijoms. 
            
            
               6 straipsnis
               Toliau vežamų siuntų vežimo ir saugojimo sąlygos
            
            
               1.Veiklos vykdytojas, atsakingas už siuntas, kurias leista toliau vežti pagal 4 straipsnį, užtikrina, kad:
            
            
               a)su siunta nebūtų nieko daroma tuo metu, kai ji yra vežama į tolesnio vežimo punktą ir jame saugoma; 
            
            
               b)siunta nebūtų kaip nors keičiama, apdorojama, pakeista arba kad nebūtų pakeista jos pakuotė;
            
            
               c)siunta nebūtų išvežta iš tolesnio vežimo punkto, kol pasienio kontrolės posto kompetentingos institucijos nėra dėl jos priėmusios sprendimo pagal Reglamento (ES) 2017/625 55 straipsnį.
            
            
               2.Už siuntą atsakingas veiklos vykdytojas muitinei prižiūrint veža siuntą neiškraudamas prekių iš įvežimo į Sąjungą pasienio kontrolės posto tiesiai į tolesnio vežimo punktą ir ją saugo tolesnio vežimo punkte. 
            
            
               3.Už siuntą atsakingas veiklos vykdytojas užtikrina, kad augalų, augalinių produktų ir kitų objektų, nurodytų 1 straipsnio 1 dalies a punkto i ir ii papunkčiuose, siuntos pakuotė ar jos transporto priemonė būtų uždaryta arba užplombuota taip, kad jų vežimo į tolesnio vežimo punktą ir saugojimo jame metu: 
            
            
               a)jie neužkrėstų ar neinfekuotų kitų augalų, augalinių produktų ar kitų objektų kenkėjais, įtrauktais į Sąjungos karantininių kenkėjų sąrašą arba Sąjungos reguliuojamų nekarantininių kenkėjų sąrašą; 
            
            
               b)jie nebūtų užkrėsti ar infekuoti nekarantininiais kenkėjais.
            
            
               4.Už siuntą atsakingas veiklos vykdytojas užtikrina, kad siunta iš įvežimo į Sąjungą pasienio kontrolės posto į tolesnio vežimo punktą būtų vežama kartu su prie jos pridėta 3 straipsnyje nurodyto BSĮD popierine arba elektronine kopija.
            
            
               5.Už siuntą atsakingas veiklos vykdytojas praneša galutinės paskirties vietos kompetentingoms institucijoms apie siuntos atvežimą į tolesnio vežimo punktą.
            
            
               6.Kai įvežimo į Sąjungą pasienio kontrolės posto kompetentingos institucijos suteikia leidimą toliau vežti siuntą į tolesnio vežimo punktą, už siuntą atsakingas veiklos vykdytojas siuntą veža tik į BSĮD nurodytą tolesnio vežimo punktą, išskyrus atvejus, kai įvežimo į Sąjungą pasienio kontrolės posto kompetentingos institucijos leidžia jį pakeisti pagal 4 straipsnį, ir jeigu tenkinamos šio straipsnio 1–5 dalyse nustatytos sąlygos. 
            
            
               7 straipsnis
               Veiksmai, kuriuos turi atlikti pasienio kontrolės posto kompetentingos institucijos po to, kai suteikia tolesnio vežimo leidimą
            
            
               1.Kai pagal 4 straipsnį įvežimo į Sąjungą pasienio kontrolės posto kompetentingos institucijos suteikia tolesnio siuntos vežimo leidimą, jos per sistemą IMSOC pateikdamos 3 straipsnyje nurodytą BSĮD apie siuntos vežimą praneša galutinės paskirties vietos kompetentingoms institucijoms.
            
            
               2.Pagal Reglamento (ES) 2017/625 56 straipsnio 5 dalį užbaigusios pildyti BSĮD, nurodytą šio reglamento 5 straipsnyje, įvežimo į Sąjungą pasienio kontrolės posto kompetentingos institucijos per sistemą IMSOC apie tai nedelsdamos praneša galutinės paskirties vietos kompetentingoms institucijoms. 
            
         
         
            
               3.Jei siunta neatitinka Reglamento (ES) 2017/625 1 straipsnio 2 dalyje nurodytų taisyklių, įvežimo į Sąjungą pasienio kontrolės posto kompetentingos institucijos imasi priemonių pagal to reglamento 66 straipsnio 3–6 dalis.
            
            
               4.Jei įvežimo į Sąjungą pasienio kontrolės posto kompetentingos institucijos per 15 dienų nuo dienos, kurią suteiktas siuntos tolesnio vežimo į tolesnio vežimo punktą leidimas, negauna paskirties vietos kompetentingų institucijų patvirtinimo apie siuntos atvežimą, jos: 
            
            
               a)kartu su paskirties vietos kompetentingomis institucijomis patikrina, ar siunta buvo atvežta į tolesnio vežimo punktą;
            
            
               b)apie siuntos neatvežimą praneša muitinei; 
            
            
               c)bendradarbiaudamos su muitine ir kitomis institucijomis pagal Reglamento (ES) 2017/625 75 straipsnio 1 dalį, atlieka tolesnį tyrimą, kad nustatytų faktinę siuntos buvimo vietą.
            
            
               8 straipsnis
               Veiksmai, kuriuos turi atlikti galutinės paskirties vietos kompetentingos institucijos 
            
            
               1.Galutinės paskirties vietos kompetentingos institucijos, per sistemą IMSOC užpildydamos BSĮD, nurodyto 3 straipsnyje, III dalį, patvirtina, kad siunta atvežta į tolesnio vežimo punktą. 
            
            
               2.Galutinės paskirties vietos kompetentingos institucijos Reglamento (ES) 2017/625 1 straipsnio 2 dalyje nurodytų taisyklių neatitinkančias siuntas oficialiai sulaiko pagal to reglamento 66 straipsnio 1 dalį ir imasi visų būtinų veiksmų pasienio kontrolės posto kompetentingų institucijų pagal to reglamento 66 straipsnio 3 ir 4 dalis nurodytoms priemonėms įgyvendinti. 
            
            
               2 skirsnis 
                  Tolesnio vežimo punktai
            
            
               Tolesnio vežimo punktų paskyrimo sąlygos
            
            
               1.Valstybės narės gali paskirti vienos ar daugiau kategorijų prekių, nurodytų 1 straipsnio 1 dalies a punkte, siuntų tolesnio vežimo punktus, jei jie atitinka šiuos reikalavimus:
            
            
               a)tai yra muitinės sandėliai arba laikinojo saugojimo sandėliai, kaip nurodyta Reglamento (ES) 952/2013 atitinkamai 240 straipsnio 1 dalyje ir 147 straipsnio 1 dalyje;
            
            
               b)kai skyrimas yra susijęs su:
            
            
               i)negyvūniniais maisto produktais, nurodytais šio reglamento 1 straipsnio 1 dalies a punkto iii papunktyje, tolesnio vežimo punktą yra užregistravusi kompetentinga institucija, kaip numatyta Reglamento (EB) Nr. 852/2004 6 straipsnio 2 dalyje; 
            
            
               ii)negyvūniniais pašarais, nurodytais šio reglamento 1 straipsnio 1 dalies a punkto iii papunktyje, tolesnio vežimo punktą yra užregistravusi kompetentinga institucija, kaip numatyta Reglamento (EB) Nr. 183/2005 9 straipsnio 2 dalyje; 
            
            
               c)jis turi technologiją ir įrangą, būtiną veiksmingam sistemos IMSOC veikimui.
            
            
               2.Jeigu tolesnio vežimo punktas nebeatitinka 1 straipsnyje nurodytų reikalavimų, valstybės narės: 
            
            
               a)laikinai sustabdo paskyrimo galiojimą, kol bus įgyvendinti taisomieji veiksmai, arba visai panaikina paskyrimą dėl visų arba kai kurių kategorijų prekių, kurioms saugoti jis buvo paskirtas; 
            
            
               b)užtikrina, kad atitinkamai būtų atnaujinta 10 straipsnyje nurodyta informacija apie tolesnio vežimo punktus. 
            
            
               10 straipsnis
               Paskirtųjų tolesnio vežimo punktų užregistravimas sistemoje IMSOC
            
         
         
            
               Valstybės narės sistemoje IMSOC tvarko ir nuolat atnaujina tolesnio vežimo punktų, paskirtų pagal 9 straipsnio 1 dalį, sąrašą ir pateikia šią informaciją:
            
            
               a)tolesnio vežimo punkto pavadinimą ir adresą; 
            
            
               b)prekių, kurioms saugoti jis paskirtas, kategoriją.
            
            
               III skyrius
                  Toje pačioje transporto priemonėje paliekamų gyvūnų bei perkraunamų gyvūnų ir prekių siuntų tolesnis vežimas 
            
            
               11 straipsnis
               Toje pačioje transporto priemonėje paliekamų gyvūnų dokumentų patikrinimai, tapatumo patikrinimai ir fiziniai patikrinimai
            
            
               1.Pasienio kontrolės posto kompetentingos institucijos atlieka dokumentų patikrinimus tikrindamos oficialių sertifikatų ar dokumentų, kurie turi būti pridedami prie oro arba jūrų transportu atvežtų ir toje pačioje transporto priemonėje tolesniam vežimui paliktų gyvūnų siuntų, originalus arba kopijas, jei šie gyvūnai yra skirti pateikti Sąjungos rinkai arba vežti tranzitu per Sąjungą. 
            
            
               2.1 dalyje nurodytos kompetentingos institucijos už siuntą atsakingam veiklos vykdytojui grąžina oficialius sertifikatus ar dokumentus, kuriuos jos tikrino atlikdamos dokumentų patikrinimus, kad tokie oficialūs sertifikatai ar dokumentai galėtų būti toliau vežami kartu su siunta.
            
            
               3.Kai įtariama, kad nesilaikoma Reglamento (ES) 2017/625 1 straipsnio 2 dalyje nurodytų taisyklių, pasienio kontrolės posto kompetentingos institucijos atlieka siuntų dokumentų patikrinimus, tapatumo patikrinimus ir fizinius patikrinimus.
            
            
               Atliekant dokumentų patikrinimus tikrinami oficialių sertifikatų ar dokumentų, kurie pagal Reglamento (ES) 2017/625 1 straipsnio 2 dalies d punkte nurodytas taisykles turi būti pridedami prie gyvūnų siuntos, originalai. 
            
            
               4.Įvežimo į Sąjungą pasienio kontrolės posto kompetentingos institucijos atlieka dokumentų patikrinimus, tapatumo patikrinimus ir fizinius patikrinimus, išskyrus atvejus, kai visi tokie dokumentų patikrinimai, tapatumo patikrinimai ir fiziniai patikrinimai buvo atlikti kitame pasienio kontrolės poste pagal 3 dalį.
            
            
               12 straipsnis
               Perkraunamų gyvūnų siuntų dokumentų patikrinimai, tapatumo patikrinimai ir fiziniai patikrinimai
            
            
               Perkraunamų gyvūnų siuntų dokumentų patikrinimus, tapatumo patikrinimus ir fizinius patikrinimus atlieka perkrovimo pasienio kontrolės posto kompetentingos institucijos.
            
            
               13 straipsnis
               Perkraunamų gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntų dokumentų patikrinimai, tapatumo patikrinimai ir fiziniai patikrinimai
            
            
               1.Perkrovimo pasienio kontrolės posto kompetentingos institucijos atlieka dokumentų patikrinimus tikrindamos oficialių sertifikatų ar dokumentų, kurie turi būti pridedami prie perkraunamų gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntų, originalus arba kopijas šiais atvejais:
            
            
               a)kai prekių, kurioms taikomi Reglamento (ES) 2017/625 1 straipsnio 2 dalies d ir e punktuose nurodyti gyvūnų sveikatos reikalavimai bei rizikos žmonių ir gyvūnų sveikatai, kurią kelia šalutiniai gyvūniniai produktai ir jų gaminiai, prevencijos ir mažinimo taisyklės, perkrovimo laikotarpis:
            
            
               i)oro uoste yra ilgesnis nei 3 dienos; 
            
            
               ii)uoste yra ilgesnis nei 30 dienų; 
            
            
               b)kai kitų nei a punkte nurodytų prekių perkrovimo laikotarpis viršija 90 dienų.
            
            
               2.1 dalyje nurodytos kompetentingos institucijos už siuntą atsakingam veiklos vykdytojui grąžina oficialius sertifikatus ar dokumentus, kuriuos jos tikrino atlikdamos dokumentų patikrinimus, kad tokie oficialūs sertifikatai ar dokumentai galėtų būti toliau vežami kartu su siunta.
            
            
               3.Kai perkrovimo pasienio kontrolės posto kompetentingos institucijos įtaria, kad nesilaikoma Reglamento (ES) 2017/625 1 straipsnio 2 dalyje nurodytų taisyklių, jos atlieka siuntos dokumentų patikrinimus, tapatumo patikrinimus ir fizinius patikrinimus. 
            
         
         
            
               Atliekant dokumentų patikrinimus tikrinami oficialių sertifikatų ar dokumentų originalai, kai tokie oficialūs sertifikatai ar dokumentai turi būti pridedami prie siuntos pagal Reglamento (ES) 2017/625 1 straipsnio 2 dalyje nurodytas taisykles.
            
            
               4.Kai siunta, skirta išsiųsti į trečiąsias šalis, neišsiunčiama per 1 dalyje nurodytą laikotarpį ir kai ji neatitinka Reglamento (ES) 2017/625 1 straipsnio 2 dalyje nurodytų taisyklių, pasienio kontrolės posto kompetentingos institucijos nurodo veiklos vykdytojui sunaikinti siuntą arba užtikrinti, kad ji būtų nedelsiant išvežta iš Sąjungos teritorijos. 
            
            
               5.Įvežimo į Sąjungą pasienio kontrolės posto kompetentingos institucijos atlieka prekių, skirtų pateikti Sąjungos rinkai, dokumentų, tapatumo ir fizinius patikrinimus, numatytus Reglamento (ES) 2017/625 49 straipsnio 1 dalyje, išskyrus atvejus, kai visi dokumentų patikrinimai, tapatumo patikrinimai ir fiziniai patikrinimai buvo atlikti kitame pasienio kontrolės poste pagal 3 dalį.
            
            
               6.Įvežimo į Sąjungą pasienio kontrolės posto kompetentingos institucijos atlieka 19 straipsnyje nurodytus prekių, skirtų vežti tranzitu per Sąjungos teritoriją, patikrinimus, išskyrus atvejus, kai dokumentų patikrinimai, tapatumo patikrinimai ir fiziniai patikrinimai buvo atlikti kitame pasienio kontrolės poste pagal 3 dalį.
            
            
               14 straipsnis
               Perkraunamų gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntų saugojimas 
            
            
               Veiklos vykdytojai užtikrina, kad gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų ir sudėtinių produktų siuntos jų perkrovimo laikotarpiu būtų saugomos tik:
            
            
               i)užplombuotuose konteineriuose to paties uosto ar oro uosto muitinės ar laisvosios zonos teritorijoje arba
            
            
               ii)to paties pasienio kontrolės posto prižiūrimose komercinėse saugyklose, laikantis Komisijos įgyvendinimo reglamento (ES) 2019/1014
                  23
                3 straipsnio 11 ir 12 dalyse nustatytų sąlygų. 
            
            
               15 straipsnis
               Perkraunamų augalų, augalinių produktų ir kitų objektų siuntų dokumentų patikrinimai, tapatumo patikrinimai ir fiziniai patikrinimai
            
            
               1.Perkrovimo pasienio kontrolės posto kompetentingos institucijos remdamosi rizika atlieka perkraunamų augalų, augalinių produktų ir kitų objektų, nurodytų 1 straipsnio 1 dalies c punkto ii ir iii papunkčiuose, siuntų dokumentų patikrinimus, jeigu perkrovimo laikotarpis oro uoste viršija 3 dienas, o uoste – 30 dienų.
            
            
               2.1 dalyje nurodytos kompetentingos institucijos už siuntą atsakingam veiklos vykdytojui grąžina oficialius sertifikatus ar dokumentus, kuriuos jos tikrino atlikdamos dokumentų patikrinimus, kad tie oficialūs sertifikatai ar dokumentai galėtų būti toliau vežami kartu su siunta. 
            
            
               3.Jei įtariama, kad nesilaikoma Reglamento (ES) 2017/625 1 straipsnio 2 dalyje nurodytų taisyklių, perkrovimo pasienio kontrolės posto kompetentingos institucijos atlieka siuntos dokumentų patikrinimus, tapatumo patikrinimus ir fizinius patikrinimus. 
            
            
               4.Dokumentų patikrinimai, tapatumo patikrinimai ir fiziniai patikrinimai atliekami įvežimo į Sąjungą pasienio kontrolės poste, išskyrus atvejus, kai dokumentų patikrinimai, tapatumo patikrinimai ir fiziniai patikrinimai buvo atlikti kitame perkrovimo pasienio kontrolės poste pagal 3 dalį.
            
            
               16 straipsnis
               Informacijos pranešimas prieš pasibaigiant perkrovimo laikotarpiui
            
            
               1.Siuntų, skirtų perkrauti per 13 straipsnio 1 dalyje ir 15 straipsnio 1 dalyje nurodytus laikotarpius, atveju už siuntas atsakingas veiklos vykdytojas iki siuntų atvežimo perkrovimo pasienio kontrolės posto kompetentingoms institucijoms per sistemą IMSOC arba kitą kompetentingų institucijų tuo tikslu paskirtą informacinę sistemą pateikia pranešimą, kuriame nurodo: 
            
            
               a)informaciją, reikalingą siuntai oro uoste arba uoste identifikuoti ir jos buvimo vietai nustatyti;
            
            
               b)transporto priemonės identifikacinius duomenis;
            
            
               c)numatomą siuntos atvežimo ir išvežimo laiką;
            
            
               d)siuntos paskirties vietą.
            
            
               2.1 dalyje nurodyto pranešimo tikslais kompetentingos institucijos nurodo informacinę sistemą, leidžiančią perkrovimo pasienio kontrolės posto kompetentingoms institucijoms: 
            
         
         
            
               a)susipažinti su veiklos vykdytojų pateikta informacija; 
            
            
               b)patikrinti, ar neviršyti kiekvienos siuntos perkrovimo laikotarpiai, numatyti 13 straipsnio 1 dalyje ir 15 straipsnio 1 dalyje.
            
            
               3.Be šio straipsnio 1 dalyje numatyto išankstinio pranešimo, už siuntą atsakingas veiklos vykdytojas perkrovimo pasienio kontrolės posto kompetentingoms institucijoms taip pat pateikia pranešimą užpildydamas ir per sistemą IMSOC pateikdamas atitinkamą BSĮD dalį, kaip numatyta Reglamento (ES) 2017/625 56 straipsnyje, šiais atvejais:
            
            
               a)pasibaigia 13 straipsnio 1 dalyje ir 15 straipsnio 1 dalyje nurodytas perkrovimo laikotarpis arba
            
            
               b)perkrovimo pasienio kontrolės posto kompetentingos institucijos už siuntą atsakingą veiklos vykdytoją informuoja nusprendusios atlikti dokumentų patikrinimus, tapatumo patikrinimus ir fizinius patikrinimus, grindžiamus įtarimu, jog nesilaikoma taisyklių, kaip numatyta 13 straipsnio 3 dalyje arba 15 straipsnio 3 dalyje.
            
            
               17 straipsnis
               Perkraunamų negyvūninių maisto produktų ir pašarų siuntų dokumentų patikrinimai, tapatumo patikrinimai ir fiziniai patikrinimai 
            
            
               1.Įvežimo į Sąjungą pasienio kontrolės posto kompetentingos institucijos atlieka perkraunamų negyvūninių maisto produktų ir pašarų, kuriems taikomos Reglamento (ES) 2017/625 47 straipsnio 1 dalies d, e ir f punktuose nurodytuose aktuose numatytos priemonės, dokumentų patikrinimus, tapatumo patikrinimus ir fizinius patikrinimus. 
            
            
               2.Už siuntą atsakingas veiklos vykdytojas apie šio straipsnio 1 dalyje nurodytų prekių siuntos atvežimą iš anksto praneša įvežimo į Sąjungą pasienio kontrolės posto kompetentingoms institucijoms, kaip numatyta Reglamento 2017/625 56 straipsnio 4 dalyje. 
            
            
               IV skyrius
                  Gyvūnų ir prekių vežimas tranzitu iš vienos trečiosios šalies į kitą trečiąją šalį per Sąjungos teritoriją
            
            
               1 skirsnis
                  Oficialioji kontrolė įvežimo į Sąjungą pasienio kontrolės poste 
            
            
               18 straipsnis
               Tranzitu vežamų gyvūnų siuntų dokumentų patikrinimai, tapatumo patikrinimai ir fiziniai patikrinimai
            
            
               Įvežimo į Sąjungą pasienio kontrolės posto kompetentingos institucijos leidžia vežti gyvūnų siuntas tranzitu iš vienos trečiosios šalies į kitą trečiąją šalį per Sąjungos teritoriją, tik jeigu gauti palankūs dokumentų patikrinimų, tapatumo patikrinimų ir fizinių patikrinimų rezultatai. 
            
            
               19 straipsnis
               Leidimo tranzitu vežti gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntas suteikimo sąlygos 
            
            
               Įvežimo į Sąjungą pasienio kontrolės posto kompetentingos institucijos leidžia vežti tranzitu gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntas, jei laikomasi šių sąlygų:
            
            
               a)prekės atitinka taikomus reikalavimus, nustatytus Reglamento (ES) 2017/625 1 straipsnio 2 dalies d ir e punktuose nurodytose taisyklėse; 
            
            
               b)pasienio kontrolės poste atlikti siuntos dokumentų patikrinimai ir tapatumo patikrinimai, kurių rezultatai palankūs; 
            
            
               c)pasienio kontrolės poste atlikti siuntos fiziniai patikrinimai, įtarus, kad nesilaikyta Reglamento (ES) 2017/625 1 straipsnio 2 dalyje nurodytų taisyklių; 
            
            
               d)prie siuntos yra pridėtas BSĮD ir iš pasienio kontrolės posto siunta išvežama pasienio kontrolės posto institucijos užplombuotose transporto priemonėse ar konteineriuose; 
            
            
               e)siunta, neiškraunant ir neskaidant prekių, turi būti vežama tiesiogiai muitinei prižiūrint ir per ne ilgesnį kaip 15 dienų laikotarpį nuvežta nuo pasienio kontrolės posto į vieną iš šių paskirties vietų:
            
            
               i)pasienio kontrolės postą, iš kurio bus išvežta iš Sąjungos teritorijos; 
            
         
         
            
               ii)patvirtintą sandėlį;
            
            
               iii)NATO arba JAV karinę bazę, esančią Sąjungos teritorijoje;
            
            
               iv)iš Sąjungos išplaukiantį laivą, jei siunta yra skirta laivo aprūpinimo reikmėms.
            
            
               20 straipsnis
               Kompetentingų institucijų taikomos tolesnės priemonės
            
            
               Įvežimo į Sąjungą pasienio kontrolės posto kompetentingos institucijos, kurios per 15 dienų nuo dienos, kurią pasienio kontrolės poste buvo leistas tranzitas, negauna patvirtinimo apie gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntų atvežimą į vieną iš 19 straipsnio e punkto i–iv papunkčiuose nurodytų paskirties vietų: 
            
            
               a)kartu su paskirties vietos kompetentingomis institucijomis patikrina, ar siunta buvo atvežta į paskirties vietą;
            
            
               b)apie siuntos neatvežimą praneša muitinei; 
            
            
               c)bendradarbiaudamos su muitine ir kitomis institucijomis pagal Reglamento (ES) 2017/625 75 straipsnio 1 dalį, atlieka tolesnį tyrimą, kad nustatytų faktinę siuntos buvimo vietą.
            
            
               21 straipsnis
               Siuntų vežimas į laivą, išplaukiantį iš Sąjungos teritorijos
            
            
               1.Jei 19 straipsnyje nurodytų prekių siuntos paskirties vieta – laivas, išplaukiantis iš Sąjungos teritorijos, įvežimo į Sąjungą pasienio kontrolės posto kompetentingos institucijos, be BSĮD, išduoda Komisijos įgyvendinimo reglamento (ES) 2019/XXX
                  24
                [priimto remiantis Reglamento (ES) 2017/625 C(2019)7000 77 straipsnio 3 dalies a punktu] priede nustatyto pavyzdžio oficialų sertifikatą, kuris turi būti pridėtas prie į laivą vežamos siuntos. 
            
            
               2.Jei kelios gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntos pristatomos kartu į tą patį laivą, įvežimo į Sąjungą pasienio kontrolės posto kompetentingos institucijos gali, jei pateikia kiekvienos siuntos BSĮD nuorodą, išduoti vieną bendrą 1 dalyje nurodytą oficialų sertifikatą, kuris turi būti pridėtas prie tokių siuntų ir kartu vežamas į laivą.
            
            
               22 straipsnis
               Tranzitu vežamų augalų, augalinių produktų ir kitų objektų dokumentų patikrinimai ir fiziniai patikrinimai
            
            
               1.Įvežimo į Sąjungą pasienio kontrolės posto, kuriame augalai, augaliniai produktai ir kiti objektai, nurodyti 1 straipsnio 1 dalies d punkto ii ir iii papunkčiuose, pateikiami tranzito procedūrai įforminti, kompetentingos institucijos gali leisti vežti tranzitu tokius augalus, augalinius produktus ir kitus objektus, jeigu siuntos vežamos prižiūrint muitinei. 
            
            
               2.1 dalyje nurodytos pasienio kontrolės posto kompetentingos institucijos, remdamosi rizika, atlieka šiuos patikrinimus:
            
            
               a)dokumentų patikrinimus, tikrindamos Reglamento (ES) 2016/2031 47 straipsnio 1 dalies a punkte nurodytą pasirašytą deklaraciją; 
            
            
               b)siuntų fizinius patikrinimus, siekdamos įsitikinti, ar siuntos tinkamai supakuotos ir vežamos, kaip nurodyta Reglamento (ES) 2016/2031 47 straipsnio 1 dalies b punkte.
            
            
               3.Jei atliekama oficialioji kontrolė, kompetentingos institucijos leidžia vežti tranzitu 1 dalyje nurodytas prekes, tik jei siuntos:
            
            
               a)atitinka Reglamento (ES) 2016/2031 47 straipsnį;
            
            
               b)į išvežimo iš Sąjungos vietą yra vežamos prižiūrint muitinei.
            
            
               4.Veiklos vykdytojas, atsakingas už augalų, augalinių produktų ir kitų objektų, nurodytų 1 dalyje, siuntas užtikrina, kad siuntų pakuotė ar transporto priemonė būtų uždaryta arba užplombuota taip, kad jų vežimo į sandėlius ir saugojimo juose metu:
            
         
         
            
               a)augalai, augaliniai produktai ir kiti objektai negalėtų užkrėsti ar infekuoti kitų augalų, augalinių produktų arba kitų objektų kenkėjais, įtrauktais į Reglamento (ES) 2016/2031 atitinkamai 5 straipsnio 2 dalies pirmoje pastraipoje ir 30 straipsnio 1 dalyje nurodytą Sąjungos karantininių kenkėjų sąrašą arba Sąjungos reguliuojamų nekarantininių kenkėjų sąrašą, o saugomų zonų atveju – atitinkamais kenkėjais, įtrauktais į pagal to reglamento 32 straipsnio 3 dalį sudarytus sąrašus;
            
            
               b)augalai, augaliniai produktai ir kiti objektai negalėtų būti užkrėsti ar infekuoti a punkte nurodytais kenkėjais.
            
            
               2 skirsnis
                  Tranzitu vežamų siuntų saugojimo patvirtintuose sandėliuose sąlygos
            
            
               23 straipsnis
               Sandėlių patvirtinimo sąlygos
            
            
               1.Kompetentingos institucijos patvirtina sandėlius, kuriuose gali būti saugomos gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntos, kurias leista vežti tranzitu pagal 19 straipsnį.
            
            
               2.Kompetentingos institucijos patvirtina tik tuos 1 dalyje nurodytus sandėlius, kurie atitinka šiuos reikalavimus:
            
            
               a)sandėliai, kuriuose saugomi gyvūniniai produktai, sudėtiniai produktai, šalutiniai gyvūniniai produktai ir jų gaminiai turi atitikti:
            
            
               i)Reglamento (EB) Nr. 852/2004 4 straipsnyje nustatytus higienos reikalavimus arba
            
            
               ii)Reglamento (ES) Nr. 142/2011 19 straipsnio b ir c punktuose nustatytus reikalavimus;
            
            
               b)juos turi būti leidusi naudoti, patvirtinusi ar nurodžiusi muitinė pagal Reglamento (ES) Nr. 952/2013 147 straipsnio 1 dalį, 240 straipsnio 1 dalį ir 243 straipsnio 1 dalį;
            
            
               c)šie sandėliai turi būti uždari, o veiklos vykdytojai turi vykdyti nuolatinę įvažiavimo ir išvažiavimo kontrolę; 
            
            
               d)šiuose sandėliuose turi būti laikymo arba šaldymo patalpos, kuriose būtų galima atskirai laikyti 1 dalyje nurodytas prekes;
            
            
               e)šiuose sandėliuose turi būti sudarytos sąlygos kasdien registruoti visas į juos įvežamas ar iš jų išvežamas prekes, įtraukiant tokius duomenis kaip produktų pobūdis ir kiekis, gavėjų vardai ir pavardės (arba pavadinimai) bei adresai, taip pat prie siuntų pridėtų BSĮD ir sertifikatų kopijas; šiuos registracijos duomenis sandėliai turi saugoti bent trejus metus; 
            
            
               f)visos 1 dalyje nurodytos prekės turi būti pažymėtos ženklais arba elektroninėmis priemonėmis nurodant prie siuntos pridedamo BSĮD registracijos numerį; tos prekės negali būti kaip nors pakeistos, apdorotos, perdirbtos, pakeistos kitomis, taip pat negali būti pakeista jų pakuotė; 
            
            
               g)sandėliai privalo turėti technologiją ir įrangą, būtiną efektyviam sistemos IMSOC veikimui;
            
            
               h)kompetentingos institucijos prašymu sandėlių veiklos vykdytojai suteikia jai būtinas patalpas ir ryšio priemones veiksmingai oficialiajai kontrolei ir kitai oficialiai veiklai vykdyti.
            
            
               3.Jei sandėliai nebetenkina 2 dalyje nustatytų reikalavimų, kompetentinga institucija panaikina sandėlio patvirtinimą arba laikinai sustabdo jo galiojimą. 
            
            
               24 straipsnis
               Prekių vežimas iš sandėlių 
            
            
               Už siuntą atsakingas veiklos vykdytojas 23 straipsnio 1 dalyje nurodytų prekių siuntas iš patvirtintų sandėlių veža į vieną iš šių paskirties vietų: 
            
            
               a)pasienio kontrolės postą, iš kurio jos bus išvežtos iš Sąjungos teritorijos į: 
            
         
         
            
               i)NATO arba JAV karinę bazę arba
            
            
               ii)bet kurią kitą paskirties vietą;
            
            
               b)kitą patvirtintą sandėlį;
            
            
               c)NATO arba JAV karinę bazę, esančią Sąjungos teritorijoje;
            
            
               d)iš Sąjungos išplaukiantį laivą, kai siuntos yra skirtos laivo aprūpinimo reikmėms;
            
            
               e)vietą, kurioje siuntos turi būti sunaikintos pagal Reglamento (EB) Nr. 1069/2009
                  25
                I antraštinės dalies II skyrių. 
            
            
               25 straipsnis
               Patvirtintų sandėlių sąrašo tvarkymas ir atnaujinimas 
            
            
               Valstybės narės sistemoje IMSOC tvarko ir nuolat atnaujina sandėlių sąrašą ir pateikia šią informaciją: 
            
            
               a)kiekvieno sandėlio pavadinimą ir adresą;
            
            
               b)prekių, kurioms jis patvirtintas, kategorijas. 
            
            
               26 straipsnis
               Sandėliuose vykdoma oficialioji kontrolė
            
            
               1.Kompetentingos institucijos patvirtintuose sandėliuose reguliariai atlieka oficialiąją kontrolę, kad patikrintų, ar laikomasi 23 straipsnyje nustatytų patvirtinimo reikalavimų.
            
            
               2.Kompetentingos institucijos, atsakingos už oficialiąją kontrolę patvirtintuose sandėliuose, tikrina esamų siuntų atsekamumo užtikrinimo sistemų veiksmingumą, be kita ko, lygindamos į sandėlius įvežamų ir iš jų išvežamų prekių kiekius. 
            
            
               3.Kompetentingos institucijos tikrina, ar prie siuntų, atvežamų į sandėlius ar juose saugomų, yra pridėtas atitinkamas BSĮD ir oficialaus sertifikato patvirtinta popierinė arba elektroninė kopija, kaip nurodyta Reglamento (ES) 2017/625 50 straipsnio 2 dalyje.
            
            
               4.Kai siuntos atvežamos į patvirtintus sandėlius, kompetentingos institucijos: 
            
            
               a)atlieka tapatumo patikrinimą, kad įsitikintų, jog siunta atitinka prie jos pridėtame BSĮD pateiktą informaciją;
            
            
               b)patikrina, ar tebėra nepažeistos pagal 19 straipsnio d punktą arba 28 straipsnio d punktą prie transporto priemonių ar konteinerių pritvirtintos plombos; 
            
            
               c)BSĮD III dalyje užregistruoja tapatumo patikrinimų rezultatus ir tą informaciją perduoda per sistemą IMSOC.
            
            
               27 straipsnis
               Veiklos vykdytojų prievolės sandėliuose
            
            
               1.Už siuntą atsakingas veiklos vykdytojas praneša kompetentingoms institucijoms apie siuntos atvežimą į patvirtintą sandėlį. 
            
         
         
            
               2.Nukrypstant nuo 1 dalies, kompetentinga institucija už patvirtintą sandėlį atsakingą veiklos vykdytoją gali atleisti nuo prievolės pranešti kompetentingoms institucijoms apie siuntos atvežimą į sandėlį, jei veiklos vykdytojas yra muitinės pagal Reglamento (ES) Nr. 952/2013 38 straipsnį patvirtintas įgaliotasis ekonominės veiklos vykdytojas.
            
            
               3.Nukrypstant nuo 1 dalies, kompetentinga institucija gali netaikyti siuntoms tapatumo patikrinimų, jei už siuntą atsakingas veiklos vykdytojas yra muitinės pagal Reglamento (ES) Nr. 952/2013 38 straipsnį patvirtintas įgaliotasis ekonominės veiklos vykdytojas. 
            
            
               4.Už siuntą atsakingas veiklos vykdytojas užtikrina, kad prie 1 dalyje nurodytų prekių, atvežamų į sandėlius ar juose saugomų, būtų pridėtas atitinkamas BSĮD ir oficialaus sertifikato patvirtinta popierinė arba elektroninė kopija, kaip nurodyta Reglamento (ES) 2017/625 50 straipsnio 2 dalyje.
            
            
               28 straipsnis
               Prekių vežimo iš sandėlių į trečiąsias šalis, kitus sandėlius ir prekių sunaikinimo vietas sąlygos 
            
            
               Už siuntą atsakingas veiklos vykdytojas 23 straipsnio 1 dalyje nurodytas prekes iš patvirtinto sandėlio veža į vieną iš 24 straipsnio a punkto ii papunktyje, b ir e punktuose nurodytų paskirties vietų, jei laikomasi šių reikalavimų: 
            
            
               a)už siuntą atsakingas veiklos vykdytojas per sistemą IMSOC pateikia visos siuntos BSĮD ir jame nurodo transporto priemonę ir paskirties vietą; jei pirminė siunta sandėlyje suskaidoma į dalis, už siuntą atsakingas veiklos vykdytojas per sistemą IMSOC turi pateikti suskaidytos siuntos kiekvienos dalies BSĮD ir jame nurodyti suskaidytos siuntos atitinkamos dalies kiekį, transporto priemonę ir paskirties vietą;
            
            
               b)kompetentingos institucijos turi suteikti leidimą vežti prekes ir užbaigti pildyti BSĮD dėl:
            
            
               i)visos siuntos arba
            
            
               ii)atskirų suskaidytos siuntos dalių, jeigu bendra atskiroms dalims išduotuose BSĮD deklaruotų kiekių suma neviršija visos siuntos BSĮD nurodyto bendro kiekio; 
            
            
               c)už siuntą atsakingas veiklos vykdytojas turi užtikrinti, kad prie siuntos būtų pridėtas ir toliau kartu su ja vežamas ne tik BSĮD, bet ir patvirtinta oficialaus sertifikato kopija, kuri prie siuntos buvo pridėta tą siuntą vežant į sandėlį, kaip nurodyta 27 straipsnio 4 dalyje, išskyrus atvejus, kai į sistemą IMSOC buvo įkelta elektroninė oficialaus sertifikato kopija ir įvežimo į Sąjungą pasienio kontrolės posto kompetentingos institucijos ją patikrino; jei pirminė siunta yra suskaidoma į dalis, o įvežimo į Sąjungą pasienio kontrolės posto kompetentingos institucijos į sistemą IMSOC nėra įkėlusios oficialaus sertifikato kopijos, kompetentingos institucijos už siuntą atsakingam veiklos vykdytojui išduoda patvirtintas oficialaus sertifikato kopijas, kad jos galėtų būti pridėtos prie atskirų suskaidytos siuntos dalių ir kartu su jomis vežamos į jų paskirties vietas;
            
            
               d)už siuntą atsakingas veiklos vykdytojas prekes iš sandėlių veža prižiūrint muitinei kompetentingų institucijų užplombuotose transporto priemonėse ar konteineriuose;
            
            
               e)už siuntą atsakingas veiklos vykdytojas prekes iš sandėlio nuveža tiesiai į jų paskirties vietą, prekių neiškraudamas ir neskaidydamas, per ne ilgiau kaip 15 dienų nuo dienos, kurią suteiktas vežimo leidimas. 
            
            
               29 straipsnis
               Prekių vežimo iš sandėlių į NATO arba JAV karines bazes ir laivus, išplaukiančius iš Sąjungos, sąlygos 
            
            
               Už siuntą atsakingas veiklos vykdytojas 23 straipsnio 1 dalyje nurodytas prekes iš patvirtintų sandėlių veža į vieną iš 24 straipsnio a punkto i papunktyje, c ir d punktuose nurodytų paskirties vietų, jei laikomasi šių reikalavimų: 
            
            
               a)už sandėlį atsakingas veiklos vykdytojas deklaruoja prekių gabenimą kompetentingoms institucijoms užpildydamas c punkte nurodyto oficialaus sertifikato I dalį;
            
            
               b)kompetentinga institucija leidžia gabenti prekes ir už siuntą atsakingam veiklos vykdytojui išduoda užpildytą c punkte nurodytą oficialų sertifikatą, kuris gali būti naudojamas siuntai, susidedančiai iš daugiau nei vienos pradinės siuntos prekių ar produktų kategorijų, pristatyti;
            
            
               c)už siuntą atsakingas veiklos vykdytojas užtikrina, kad prie siuntos būtų pridėtas ir toliau kartu su ja iki jos paskirties vietos būtų vežamas Įgyvendinimo reglamento (ES) 2019/XXX [priimto remiantis Reglamento (ES) 2017/625 C(2019)7000 77 straipsnio 3 dalies a punktu ir 90 straipsnio a punktu] priede nustatyto pavyzdžio oficialus sertifikatas; 
            
            
               d)už siuntą atsakingas veiklos vykdytojas prekes veža prižiūrint muitinei;
            
            
               e)už siuntą atsakingas veiklos vykdytojas prekes iš sandėlių veža transporto priemonėse ar konteineriuose, užplombuotuose prižiūrint kompetentingoms institucijoms. 
            
            
               30 straipsnis
               Kompetentingų institucijų taikomos tolesnės priemonės
            
         
         
            
               Sandėlio kompetentingos institucijos, kurios per 15 dienų nuo dienos, kurią buvo leista vežti tranzitu iš sandėlio, negauna patvirtinimo apie gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntų atvežimą į vieną iš 24 straipsnyje nurodytų paskirties vietų: 
            
            
               a)kartu su paskirties vietų kompetentingomis institucijomis patikrina, ar siunta buvo atvežta, ar nebuvo atvežta;
            
            
               b)apie siuntų neatvežimą praneša muitinei;
            
            
               c)bendradarbiaudamos su muitine ir kitomis institucijomis pagal Reglamento (ES) 2017/625 75 straipsnio 1 dalį, atlieka tolesnį tyrimą, kad nustatytų faktinę prekių buvimo vietą.
            
            
               31 straipsnis
               Prekių pristatymo į laivą, išplaukiantį iš Sąjungos teritorijos, stebėsena
            
            
               1.Įvežimo į Sąjungą pasienio kontrolės posto arba sandėlio kompetentingos institucijos per sistemą IMSOC praneša paskirties uosto kompetentingai institucijai apie prekių siuntų, nurodytų 19 straipsnyje ir 23 straipsnio 1 dalyje, išsiuntimą ir jų paskirties vietą. 
            
            
               2.Veiklos vykdytojas gali iškrauti prekių, nurodytų 19 straipsnyje ir 23 straipsnio 1 dalyje, siuntas paskirties uoste iki siuntų pristatymo į laivą, išplaukiantį iš Sąjungos teritorijos, jeigu tai daryti leido muitinė, tai daroma muitinei prižiūrint ir tenkinamos 1 dalyje nurodytame pranešime nurodytos pristatymo sąlygos. 
            
            
               3.Kai prekių siuntos pristatomos į laivą, kaip nurodyta 1 dalyje, paskirties uosto kompetentinga institucija arba laivo kapitono atstovas įvežimo į Sąjungą pasienio kontrolės posto arba sandėlio kompetentingoms institucijoms apie pristatymą patvirtina vienu iš šių būdų: 
            
            
               a)pasirašydamas 29 straipsnio c punkte nurodytą oficialų sertifikatą arba 
            
            
               b)elektroninėmis priemonėmis, be kita ko, per IMSOC arba esamas nacionalines sistemas. 
            
            
               4.3 dalyje nurodytas atstovas arba veiklos vykdytojas, atsakingas už siuntos pristatymą į laivą, išplaukiantį iš Sąjungos teritorijos, 3 dalies a punkte nurodytą pasirašytą oficialų sertifikatą per 15 dienų nuo siuntos pristatymo dienos grąžina įvežimo į Sąjungą pasienio kontrolės posto arba sandėlio kompetentingoms institucijoms. 
            
            
               5.Paskirties uosto kompetentinga institucija, įvežimo į Sąjungą pasienio kontrolės posto kompetentingos institucijos arba sandėlio kompetentinga institucija įsitikina, kad 3 dalyje nurodytas pristatymo patvirtinimas yra užregistruotas sistemoje IMSOC arba kad 3 dalies a punkte nurodyti pasirašyti dokumentai buvo grąžinti įvežimo į Sąjungą pasienio kontrolės posto kompetentingoms institucijoms arba sandėlio kompetentingai institucijai.
            
            
               3 skirsnis
                  Oficialioji kontrolė pasienio kontrolės poste, per kurį prekės išvežamos iš Sąjungos teritorijos
            
            
               32 straipsnis
               Veiklos vykdytojo prievolė oficialiajai kontrolei pateikti prekes, išvežamas iš Sąjungos teritorijos
            
            
               1.Veiklos vykdytojai gyvūninius produktus, genetinės medžiagos produktus, šalutinius gyvūninius produktus ir jų gaminius, šieną ir šiaudus bei sudėtinius produktus, kurie iš Sąjungos teritorijos yra išvežami į trečiąją šalį, pateikia BSĮD nurodytoms pasienio kontrolės posto kompetentingoms institucijoms oficialiajai kontrolei atlikti toje vietoje, kurią nurodo tos pasienio kontrolės posto kompetentingos institucijos.
            
            
               2.Veiklos vykdytojai 1 dalyje nurodytas prekes, kurios yra išvežamos iš Sąjungos teritorijos ir siunčiamos į trečiojoje šalyje esančią NATO arba JAV karinę bazę, oficialiajai kontrolei atlikti pateikia pasienio kontrolės posto kompetentingoms institucijoms, nurodytoms Įgyvendinimo reglamento (ES) 2019/XXX [priimto remiantis Reglamento (ES) 2017/625 C(2019)7000 77 straipsnio 3 dalies a punktu ir 90 straipsnio a punktu] priede pateikto pavyzdžio oficialiame sertifikate. 
            
            
               33 straipsnis
               Oficialioji kontrolė pasienio kontrolės poste, per kurį prekės išvežamos iš Sąjungos teritorijos 
            
            
               1.Pasienio kontrolės posto, per kurį genetinės medžiagos produktai, šalutiniai gyvūniniai produktai, šienas ir šiaudai bei sudėtiniai produktai yra išvežami iš Sąjungos teritorijos, kompetentingos institucijos atlieka tapatumo patikrinimą, kad įsitikintų, jog joms pateikta siunta atitinka prie siuntos pridėtame BSĮD arba 29 straipsnio c punkte nurodytame oficialiame sertifikate nurodytą siuntą. Visų pirma jos patikrina, ar tebėra nepažeistos pagal 19 straipsnio d punktą, 28 straipsnio d punktą arba 29 straipsnio e punktą prie transporto priemonių ar konteinerių pritvirtintos plombos. 
            
            
               2.Pasienio kontrolės posto, per kurį 1 dalyje nurodytos prekės yra išvežamos iš Sąjungos teritorijos, kompetentingos institucijos BSĮD III dalyje arba Įgyvendinimo reglamento (ES) 2019/XXX [priimto remiantis Reglamento (ES) 2017/625 C(2019)7000 77 straipsnio 3 dalies a punktu ir 90 straipsnio a punktu] priede pateikto pavyzdžio oficialaus sertifikato III dalyje užregistruoja oficialiosios kontrolės rezultatus. Šios kontrolės rezultatus už 1 dalyje nurodytus patikrinimus atsakingo pasienio kontrolės posto kompetentingos institucijos užregistruoja sistemoje IMSOC.
            
            
               4 skirsnis
                  Nukrypti leidžiančios nuostatos, taikomos tranzitu vežamoms siuntoms
            
         
         
            
               34 straipsnis
               Tam tikrų gyvūnų ir tam tikrų prekių vežimas tranzitu
            
            
               1.Nukrypstant nuo 18 ir 19 straipsnių, įvežimo į Sąjungą pasienio kontrolės postų kompetentingos institucijos gali leisti vežti tranzitu per Sąjungos teritoriją toliau nurodytas siuntas, jeigu tenkinamos 2 dalyje nustatytos sąlygos:
            
            
               a)veisimui ir gamybai skirtų galvijų siuntas, vežamas keliais tranzitu per Lietuvą iš Rusijos Kaliningrado srities į ne Sąjungoje esančią paskirties vietą, kai tos siuntos įvežamos ir išvežamos per Lietuvos paskirtuosius pasienio kontrolės postus;
            
            
               b)akvakultūros gyvūnų siuntas iš Rusijos ir skirtas Rusijai, vežamas keliais arba geležinkeliais tranzitu per Sąjungą tarp pasienio kontrolės postų Latvijoje, Lietuvoje ir Lenkijoje tiesiogiai arba per kitą trečiąją šalį;
            
            
               c)gyvūninių produktų, sudėtinių produktų, šalutinių gyvūninių produktų ir jų gaminių bei galvijų, kiaulių, avių, ožkų ir arklinių šeimos gyvūnų genetinės medžiagos produktų, specifinių patogenų neturinčių kiaušinių siuntas iš Rusijos ir skirtas Rusijai, vežamas keliais arba geležinkeliais tranzitu per Sąjungą tarp pasienio kontrolės postų Latvijoje, Lietuvoje ir Lenkijoje iš Rusijos į Rusiją tiesiogiai arba per kitą trečiąją šalį;
            
            
               d)kiaušinių, kiaušinių produktų ir paukštienos siuntas iš Baltarusijos ir skirtas Rusijos Kaliningrado sričiai, vežamas keliais arba geležinkeliais tranzitu tarp pasienio kontrolės postų Lietuvoje;
            
            
               e)akvakultūros gyvūnų, gyvūninių produktų, sudėtinių produktų, šalutinių gyvūninių produktų ir jų gaminių bei galvijų, avių, ožkų, kiaulių ir arklinių šeimos gyvūnų genetinės medžiagos produktų, specifinių patogenų neturinčių kiaušinių siuntas, vežamas keliais tranzitu per Kroatiją iš Bosnijos ir Hercegovinos, įvežant per Nova Selos kelių pasienio kontrolės postą, o išvežant per Pločės uosto pasienio kontrolės postą.
            
            
               2.1 dalyje nurodytas leidimas suteikiamas, jei laikomasi šių sąlygų:
            
            
               a)įvežimo į Sąjungą pasienio kontrolės posto kompetentingos institucijos:
            
            
               i)atlieka gyvūnų siuntų dokumentų patikrinimus, tapatumo patikrinimus ir fizinius patikrinimus, kaip numatyta 18 straipsnyje; 
            
            
               ii)atlieka gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntų dokumentų patikrinimus ir tapatumo patikrinimus, kaip numatyta 19 straipsnyje;
            
            
               iii)ant oficialių sertifikatų, pridedamų prie siuntų, skirtų paskirties trečiajai šaliai, deda spaudą su šiuo tekstu: „TIK TRANZITUI PER ES“;
            
            
               iv)saugo iii punkte nurodytų sertifikatų kopijas arba jų elektroninius atitikmenis įvežimo į Sąjungą pasienio kontrolės poste;
            
            
               v)užplombuoja siuntas vežančias transporto priemones arba konteinerius; 
            
            
               b)už siuntą atsakingas veiklos vykdytojas užtikrina, kad siuntos, neiškraunant prekių, būtų prižiūrint muitinei vežamos tiesiai į pasienio kontrolės postą, per kurį siuntos bus išvežtos iš Sąjungos teritorijos;
            
            
               c)pasienio kontrolės posto, per kurį prekės išvežamos iš Sąjungos teritorijos, kompetentingos institucijos:
            
            
               i)atlieka tapatumo patikrinimą, kad įsitikintų, jog siunta, nurodyta prie jos pridėtame BSĮD, yra faktiškai išvežama iš Sąjungos teritorijos. Visų pirma jos patikrina, ar tebėra nepažeistos prie transporto priemonių ar konteinerių pritvirtintos plombos;
            
            
               ii)i punkte nurodytos oficialiosios kontrolės rezultatus užregistruoja sistemoje IMSOC;
            
            
               d)valstybių narių kompetentingos institucijos atlieka rizikos vertinimu grindžiamą kontrolę ir ja užtikrina, kad iš Sąjungos teritorijos būtų išvežama tiek pat siuntų bei gyvūnų ir prekių, kiek jų įvežama į Sąjungos teritoriją.
            
            
               35 straipsnis
               Prekių vežimas tranzitu į NATO arba JAV karinę bazę, esančią Sąjungos teritorijoje
            
         
         
            
               1.Už siuntą atsakingas veiklos vykdytojas gyvūninius produktus, genetinės medžiagos produktus, šalutinius gyvūninius produktus ir jų gaminius, šieną ir šiaudus bei sudėtinius produktus, skirtus NATO arba JAV karinei bazei, esančiai Sąjungos teritorijoje, pateikia oficialiajai kontrolei atlikti NATO arba JAV karinėje bazėje, nurodytoje BSĮD arba prie siuntos pridėtame Įgyvendinimo reglamento (ES) 2019/XXX [priimto remiantis Reglamento (ES) 2017/625 C(2019)7000 77 straipsnio 3 dalies a punktu ir 90 straipsnio a punktu] priede pateikto pavyzdžio oficialiame sertifikate. 
            
            
               2.Kompetentinga institucija, atsakinga už kontrolę paskirties vietoje esančioje NATO arba JAV karinėje bazėje, atlieka tapatumo patikrinimą, kad įsitikintų, jog siunta atitinka siuntą, nurodytą BSĮD arba prie siuntos pridėtame Komisijos įgyvendinimo reglamento (ES) XXX/2019 [priimto remiantis Reglamento (ES) 2017/625 C(2019)7000 77 straipsnio 3 dalies a punktu ir 90 straipsnio a punktu] priede nustatyto pavyzdžio oficialiame sertifikate. Visų pirma ji patikrina, ar tebėra nepažeistos pagal 19 straipsnio d punktą ir 29 straipsnio e punktą prie transporto priemonių ar konteinerių pritvirtintos plombos; Šios kontrolės rezultatus už patikrinimus NATO arba JAV karinėje bazėje atsakinga kompetentinga institucija užregistruoja sistemoje IMSOC.
            
            
               36 straipsnis
               Prekių, kurias po jų tranzito per Sąjungą atsisakė leisti įvežti trečioji šalis, vežimas tranzitų
            
            
               1.Įvežimo į Sąjungą kelių arba geležinkelių pasienio kontrolės posto kompetentingos institucijos gali leisti toliau vežti tranzitu per Sąjungos teritoriją gyvūninius produktus, genetinės medžiagos produktus, šalutinius gyvūninius produktus ir jų gaminius, šieną ir šiaudus bei sudėtinius produktus, jeigu laikomasi šių sąlygų:
            
            
               a)trečioji šalis atsisakė leisti įvežti prekių siuntas iš karto po jų vežimo tranzitu per Sąjungą arba tebėra nepažeistos 19 straipsnio d punkte, arba 28 straipsnio d punkte arba 29 straipsnio e punkte nurodytų kompetentingų institucijų ant transporto priemonės arba konteinerio uždėtos plombos; 
            
            
               b)siunta atitinka 19 straipsnio a, b ir c punktuose nustatytas taisykles.
            
            
               2.Atlikusios 19 straipsnio b ir c punktuose nurodytus patikrinimus, įvežimo į Sąjungą kelių arba geležinkelių pasienio kontrolės posto kompetentingos institucijos siuntą vėl užplombuoja. 
            
            
               3.Veiklos vykdytojai siuntą veža tiesiogiai į vieną iš šių paskirties vietų:
            
            
               a)pasienio kontrolės postą, leidusį vežti siuntą tranzitu per Sąjungą, arba
            
            
               b)sandėlį, kuriame siunta buvo saugoma prieš tai, kai trečioji šalis atsisakė leisti ją įvežti.
            
            
               V skyrius
                  Gyvūnų ir prekių vežimas tranzitu iš vienos Sąjungos teritorijos dalies į kitą Sąjungos teritorijos dalį per trečiosios šalies teritoriją
            
            
               37 straipsnis
               Gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų vežimas tranzitu
            
            
               1.Valstybių narių kompetentingos institucijos užtikrina, kad gyvūnų ir gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntos, per trečiosios šalies teritoriją vežamos iš vienos Sąjungos teritorijos dalies į kitą Sąjungos teritorijos dalį, būtų vežamos prižiūrint muitinei.
            
            
               2.Veiklos vykdytojai pateikia 1 dalyje nurodytas siuntas, kai jos pakartotinai įvežamos į Sąjungos teritoriją po to, kai buvo vežamos per trečiosios šalies teritoriją:
            
            
               a)pasienio kontrolės posto, paskirto bet kurios iš 1 dalyje nurodytų kategorijų gyvūnams ir prekėms, kompetentingoms institucijoms arba
            
            
               b)a punkte nurodytų kompetentingų institucijų nurodytoje vietoje, esančioje netoli pasienio kontrolės posto. 
            
            
               3.Pakartotinio įvežimo į Sąjungą pasienio kontrolės posto kompetentingos institucijos:
            
            
               a)tikrina dokumentus, kad patikrintų siuntą sudarančių gyvūnų ir prekių kilmę;
            
            
               b)jei to reikalaujama pagal Reglamento (ES) 2017/625 1 straipsnio 2 dalies d ir e punktuose nurodytas taisykles, patikrina trečiųjų šalių, per kurias siuntos vežtos tranzitu, sanitarinį statusą ir prie siuntų pridėtus atitinkamus oficialius sertifikatus dokumentus;
            
            
               c)jei to reikalaujama pagal Reglamento (ES) 2017/625 1 straipsnio 2 dalies d ir e punktuose nurodytas taisykles, atlieka tapatumo patikrinimą, kad patikrintų, ar tebėra nepažeistos transporto priemonių ar konteinerių plombos. 
            
         
         
            
               4.Kai įtariama, kad nesilaikoma Reglamento (ES) 2017/625 1 straipsnio 2 dalyje nurodytų taisyklių, pakartotinio įvežimo į Sąjungą pasienio kontrolės posto kompetentingos institucijos be 3 dalyje numatytų patikrinimų taip pat atlieka tapatumo patikrinimus ir fizinius patikrinimus.
            
            
               5.Veiklos vykdytojai pateikia gyvūnų, kurie iš vienos Sąjungos teritorijos dalies į kitą Sąjungos teritorijos dalį yra vežami per trečiosios šalies teritoriją, siuntas oficialiesiems patikrinimams išvežimo iš Sąjungos teritorijos punkte.
            
            
               6.Kompetentinga institucija išvežimo iš Sąjungos punkte:
            
            
               a)atlieka patikrinimus, kai to reikalaujama pagal Reglamento (ES) 2017/625 1 straipsnio 2 dalies d ir e punktuose nurodytas taisykles;
            
            
               b)ant prie siuntos pridėto oficialaus sertifikato deda spaudą su šiuo tekstu: „TIK TRANZITUI TARP ĮVAIRIŲ EUROPOS SĄJUNGOS DALIŲ PER [trečiosios šalies pavadinimas]“.
            
            
               38 straipsnis
               Neumo koridorius
            
            
               1.Kai gyvūninių produktų, genetinės medžiagos produktų, šalutinių gyvūninių produktų ir jų gaminių, šieno ir šiaudų bei sudėtinių produktų siuntos yra iš Kroatijos teritorijos ir yra skirtos vežti tranzitu per Bosnijos ir Hercegovinos teritoriją Neumo koridoriumi, prieš šias siuntas išvežant iš Kroatijos teritorijos per Kleko ar Zaton Doli įvežimo punktus Kroatijos kompetentingos institucijos: 
            
            
               a)užplombuoja transporto priemones arba konteinerius prieš siuntos vežimą tranzitu per Neumo koridorių;
            
            
               b)užregistruoja siuntas vežančių transporto priemonių išvykimo datą ir laiką.
            
            
               2.Kai 1 dalyje nurodytos siuntos vėl įvežamos į Kroatijos teritoriją per Kleko ar Zaton Doli įvežimo punktus, Kroatijos kompetentingos institucijos: 
            
            
               a)patikrina, ar tebėra nepažeistos transporto priemonių ar konteinerių plombos;
            
            
               b)užregistruoja siuntas vežančių transporto priemonių atvykimo datą ir laiką. 
            
            
               3.Kroatijos kompetentingos institucijos imasi tinkamų priemonių pagal Reglamento (ES) 2017/625 65 straipsnį, jeigu:
            
            
               a)vežimo tranzitu per Neumo koridorių metu buvo pažeista 1 dalyje nurodyta plomba arba
            
            
               b)vežimas tranzitu truko ilgiau nei trunka kelionė tarp Kleko ar Zaton Doli įvežimo punktų. 
            
            
               VI skyrius
                  Baigiamosios nuostatos 
            
            
               39 straipsnis
               Panaikinimas
            
            
               Sprendimai 2000/208/EB ir 2000/571/EB bei Įgyvendinimo sprendimas 2011/215/ES panaikinami nuo 2019 m. gruodžio 14 d.
            
            
               40 straipsnis
               Sprendimo 2007/777/EB pakeitimai
            
            
               Sprendimas 2007/777/EB iš dalies keičiamas taip:
            
         
         
            
               1)6 straipsnis iš dalies keičiamas taip: 
            
            
               a) 1 dalies b, c ir d punktai išbraukiami;
            
            
               b) 2 ir 3 dalys išbraukiamos.
            
            
               2)6a straipsnis iš dalies keičiamas taip:
            
            
               a) 1 dalies b, c ir d punktai išbraukiami;
            
            
               b) 2 ir 3 dalys išbraukiamos.
            
            
               41 straipsnis
               Reglamento (EB) Nr. 798/2008 pakeitimai
            
            
               Reglamento (EB) Nr. 798/2008 18 straipsnis iš dalies keičiamas taip:
            
            
               1)1 dalies b, c ir d punktai išbraukiami.
            
            
               2)2 dalies b, c ir d punktai išbraukiami.
            
            
               3)3 ir 4 dalys išbraukiamos.
            
            
               42 straipsnis
               Reglamento (EB) Nr. 1251/2008 pakeitimai
            
            
               Reglamento (EB) Nr. 1251/2008 17 straipsnis iš dalies keičiamas taip:
            
            
               1)1 dalies b, c ir d punktai išbraukiami.
            
            
               2)2 ir 3 dalys išbraukiamos.
            
            
               43 straipsnis
               Reglamento (EB) Nr. 119/2009 pakeitimai
            
            
               Reglamento (EB) Nr. 119/2009 5 straipsnis iš dalies keičiamas taip:
            
            
               1)1 dalies b, c ir d punktai išbraukiami.
            
            
               2)2 ir 3 dalys išbraukiamos.
            
            
               44 straipsnis
               Reglamento (ES) Nr. 206/2010 pakeitimai
            
         
         
            
               Reglamentas (ES) Nr. 206/2010 iš dalies keičiamas taip:
            
            
               1)12a straipsnis iš dalies keičiamas taip:
            
            
               a) 1 dalies d ir e punktai išbraukiami;
            
            
               b) 2 dalis išbraukiama;
            
            
               c) 4 dalis išbraukiama.
            
            
               2)17 straipsnis iš dalies keičiamas taip:
            
            
               a) 1 dalies b, c ir d punktai išbraukiami;
            
            
               b) 2 ir 3 dalys išbraukiamos.
            
            
               3)17a straipsnis iš dalies keičiamas taip:
            
            
               a) 1 dalies b, c ir d punktai išbraukiami;
            
            
               b) 2 ir 3 dalys išbraukiamos.
            
            
               45 straipsnis
               Reglamento (ES) Nr. 605/2010 pakeitimai
            
            
               Reglamentas (ES) Nr. 605/2010 iš dalies keičiamas taip:
            
            
               1)7 straipsnis iš dalies keičiamas taip:
            
            
               a) 1 dalies b, c ir d punktai išbraukiami;
            
            
               b) 2 ir 3 dalys išbraukiamos.
            
            
               2)7a straipsnio 2 ir 3 dalys išbraukiamos.
            
            
               46 straipsnis
               Reglamento (ES) Nr. 142/2011 pakeitimai
            
            
               Reglamentas (ES) Nr. 142/2011 iš dalies keičiamas taip:
            
            
               1)29 straipsnis iš dalies keičiamas taip:
            
         
         
            
               a) 1 dalies b, c ir d punktai išbraukiami;
            
            
               b) 2 ir 3 dalys išbraukiamos.
            
            
               2)29a straipsnis iš dalies keičiamas taip:
            
            
               a) 1 dalies b, c ir d punktai išbraukiami;
            
            
               b) 2 ir 3 dalys išbraukiamos.
            
            
               47 straipsnis
               Reglamento (ES) Nr. 28/2012 pakeitimai
            
            
               Reglamentas (ES) Nr. 28/2012 iš dalies keičiamas taip:
            
            
               1)5 straipsnis iš dalies keičiamas taip:
            
            
               a) 1 dalies b, c ir d punktai išbraukiami;
            
            
               b) 2 ir 3 dalys išbraukiamos.
            
            
               2)5 a straipsnis iš dalies keičiamas taip:
            
            
               a) 1 dalies b, c ir d punktai išbraukiami;
            
            
               b) 2 ir 3 dalys išbraukiamos.
            
            
            
               48 straipsnis
               Įgyvendinimo reglamento (ES) 2016/759 pakeitimai
            
            
               Įgyvendinimo reglamento (ES) 2016/759 5 straipsnis iš dalies keičiamas taip:
            
            
               1)1 dalies b, c ir d punktai išbraukiami.
            
            
               2)2 ir 3 dalys išbraukiamos.
            
            
               49 straipsnis
               Įsigaliojimas ir taikymo data
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
         
         
            
               Jis taikomas nuo 2019 m. gruodžio 14 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2019 10 10
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
         
         
            
                  
                     (1)
                  
                        OL L 95, 2017 4 7, p. 1.
               
               
                  
                     (2)
                  
                        2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).
               
               
                  
                     (3)
                  
                        2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
               
               
                  
                     (4)
                  
                        2004 m. balandžio 29 d. Europos Parlamento ir Tarybos reglamentas (EB) Nr. 852/2004 dėl maisto produktų higienos (OL L 139, 2004 4 30, p. 1).
               
               
                  
                     (5)
                  
                        2005 m. sausio 12 d. Europos Parlamento ir Tarybos reglamentas (EB) Nr. 183/2005, nustatantis pašarų higienos reikalavimus (OL L 35, 2005 2 8, p. 1). 
               
               
                  
                     (6)
                  
                        2004 m. gruodžio 22 d. Tarybos reglamentas (EB) Nr. 1/2005 dėl gyvūnų apsaugos juos vežant ir atliekant susijusias operacijas ir iš dalies keičianti Direktyvas 64/432/EEB ir 93/119/EB ir Reglamentą (EB) Nr. 1255/97 (OL L 3, 2005 1 5, p. 1).
               
               
                  
                     (7)
                  
                        2011 m. vasario 25 d. Komisijos reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (OL L 54, 2011 2 26, p. 1).
               
               
                  
                     (8)
                  
                        2016 m. spalio 26 d. Europos Parlamento ir Tarybos reglamentas (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (OL L 317, 2016 11 23, p. 4).
               
               
                  
                     (9)
                  
                        2000 m. vasario 24 d. Komisijos sprendimas 2000/208/EB, kuriuo nustatomos išsamios taisyklės dėl Tarybos direktyvos 97/78/EB taikymo gabenant gyvūninės kilmės produktus tranzitu iš vienos trečiosios šalies į kitą trečiąją šalį per Europos bendriją vien tik sausumos keliais (OL L 064, 2000 3 11, p. 20). 
               
               
                  
                     (10)
                  
                        2000 m. rugsėjo 8 d. Komisijos sprendimas 2000/571/EB, kuriame pateikiami produktų, įvežamų iš trečiųjų šalių į laisvąsias zonas, franko sandėlius bei muitinės sandėlius ar operatorių pristatomų į tarptautinio jūrų transporto priemones, veterinarinio patikrinimo tvarka (OL L 240, 2000 9 23, p. 14). 
               
               
                  
                     (11)
                  
                        2011 m. balandžio 4 d. Komisijos įgyvendinimo sprendimas 2011/215/ES, kuriuo įgyvendinamos Tarybos direktyvos 97/78/EB nuostatos, taikomos pasienio kontrolės postuose perkraunant produktų, skirtų importuoti į Sąjungą, siuntas (OL L 90, 2011 4 6, p. 50). 
               
               
                  
                     (12)
                  
                        2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).
               
               
                  
                     (13)
                  
                        2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).
               
               
                  
                     (14)
                  
                        2008 m. gruodžio 12 d. Komisijos reglamentas (EB) Nr. 1251/2008, kuriuo įgyvendinamos Tarybos direktyvos 2006/88/EB nuostatos dėl akvakultūros gyvūnų ir jų produktų pateikimo rinkai ir importo į Bendriją reikalavimų bei dėl tokiais atvejais taikomų sertifikavimo reikalavimų ir kuriuo patvirtinamas gyvūnų platintojų rūšių sąrašas (OL L 337, 2008 12 16, p. 41).
               
               
                  
                     (15)
                  
                        2009 m. vasario 9 d. Komisijos reglamentas (EB) Nr. 119/2009, kuriuo nustatomi trečiųjų šalių ar jų dalių, iš kurių importuojama į Bendriją arba vežama per ją tranzitu laukinių leporidae genties gyvūnų, tam tikrų laukinių sausumos žinduolių ir ūkiuose auginamų triušių mėsa, sąrašas ir veterinarijos sertifikatų reikalavimai (OL L 39, 2009 2 10, p. 12). 
               
               
                  
                     (16)
                  
                        2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1). 
               
               
                  
                     (17)
                  
                        2010 m. liepos 2 d. Komisijos reglamentas (ES) Nr. 605/2010, kuriuo nustatomos gyvūnų sveikatos, visuomenės sveikatos ir veterinarinio sertifikavimo sąlygos, taikomos įvežant į Europos Sąjungą žalią pieną ir pieno gaminius, skirtus vartoti žmonėms (OL L 175, 2010 7 10, p. 1). 
               
               
                  
                     (18)
                  
                        2012 m. sausio 11 d. Komisijos reglamentas (ES) Nr. 28/2012, kuriuo nustatomi tam tikrų į Sąjungą importuojamų arba per ją vežamų sudėtinių produktų sertifikavimo reikalavimai ir kuriuo iš dalies keičiamas Sprendimas 2007/275/EB ir Reglamentas (EB) Nr. 1162/2009 (OL L 12, 2012 1 14, p. 1).
               
               
                  
                     (19)
                  
                        2016 m. balandžio 28 d. Komisijos įgyvendinimo reglamentas (ES) 2016/759, kuriuo sudaromi trečiųjų šalių, jų dalių ir teritorijų, iš kurių valstybės narės turi leisti įvežti į Sąjungą tam tikrus žmonių maistui skirtus gyvūninius produktus, sąrašai, nustatomi sertifikavimo reikalavimai, iš dalies keičiamas Reglamentas (EB) Nr. 2074/2005 ir panaikinamas Sprendimas 2003/812/EB (OL L 126, 2016 5 14, p. 13).
               
               
                  
                     (20)
                  
                        2016 m. kovo 9 d. Europos Parlamento ir Tarybos reglamentas (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai (OL L 84, 2016 3 31, p. 1).
               
               
                  
                     (21)
                  
                        Komisijos deleguotasis reglamentas (ES) 2019/XXXX kuriuo Europos Parlamento ir Tarybos reglamentas (ES) 2017/625 papildomas nuostatomis dėl tam tikrų kategorijų gyvūnų ir prekių, kuriems netaikoma oficialioji kontrolė pasienio kontrolės postuose, keleivių asmeninio bagažo ir nedidelių fiziniams asmenims siunčiamų prekių siuntų, kurios nėra skirtos pateikti rinkai, konkrečios kontrolės ir iš dalies keičiamas Reglamentas (ES) Nr. 142/2011 (OL L ….).
               
               
                  
                     (22)
                  
                        http://www.edqm.eu (naujausia redakcija).
               
               
                  
                     (23)
                  
                        2019 m. birželio 12 d. Komisijos įgyvendinimo reglamentas (ES) 2019/1014, kuriuo nustatomos išsamios pasienio kontrolės postų, įskaitant tikrinimo centrus, ir šių postų ir centrų sąrašuose naudojamų formų, kategorijų bei vartojamų santrumpų būtiniausių reikalavimų taisyklės (OL L 165, 2019 6 21, p. 10).
               
               
                  
                     (24)
                  
                  
                        Komisijos įgyvendinimo reglamentas (ES) 2019/XXXX, kuriuo nustatomas į laivus, išplaukiančius iš Sąjungos, pristatomų prekių, skirtų laivams aprūpinti ar įgulai ir keleiviams vartoti, arba į NATO ar Jungtinių Valstijų karines bazes pristatomų prekių oficialaus sertifikato pavyzdys ir šių prekių oficialių sertifikatų išdavimo taisyklės (OL L …). 
                  
               
               
                  
                     (25)
                  
                        2009 m. spalio 21 d. Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (OL L 300, 2009 11 14, p. 1).